

Redovnice bez zavjeta 

Usred belgijskog' grada Gand-a dižu se dva 
posebna širokim zidom okružena naselja, u ko- 
jima živi oko 600 redovnica, tako zvanih beguina. 
Svako to naselje ima svoju crkvu, bolnicu, neko- 
liko većih zgrada i više manjih kuća. Tako ima 
na pr. veće naselje uz crkvu i bolnicu 14 većih 
zgrada i 80 manjih kuća. 

Redovnice beguinke razlikuju se od ostalih 
ženskih redova time, što one ne polažu nikakvih 
zavjeta. One samo pri ulasku u red obećaju, da 
će čuvati čistoću i biti poslušne župniku i pred- 
sojnici sve dotle, dok žive u naselju. One mogu 
u svako doba istupiti iz reda, pa i udati se, ali 
se to vrlo rijetko desi. Živjeti u naselju ne znači 
odreći se materijalnih dobara. Beguinke se mo- 
raju čak same brinuti za svoje uzdržavanje. Zato 
se vrlo marljivo bave ručnim radom. Njihove su 
čipke poznate po cijelom svijetu. 

Mlađe redovnice i novakipie žive zajedno u 
zajednici, a starije po jedna ili dvije zajedno u 
malenim kućama. Novicijat traje 2 godine. Svim 
naseljima redovnica beguinki stoji na čelu gene- 
ralna predstojnica, zvana »grande dame«, koju 
izabiru samostanske predstojnice. Ona jedina 
može primati novakinje i dozvoliti boravak u 
naseljima ženama, koje hoće da žive kao gosti. 

Red beguinki osnovan je u 13. stoljeću sa za- 
daćom da gaji među članicama pobožnost i do- 
hrotvornost. Osnovale su ga žene, kćeri i udovice 
križara. U srednjem vijeku bio je to vrlo raširen 
red, dok se do danas uščuVao samo u belgijskoj 
pokrajini Istočnoj Flandriji, i to u Gandu. S. 

MARIJA MAGDALENA 

K šezdesetoj godišnjici slovenskoga 
katoličkoga pisca Ksavera Meška 


Noć je pala na Jerusalem. Noć puna nemira, 
šuma i groze. Nemir u kućama, nemir u srci- 
ma. U kućama naime, koje su bile sa svojim bo- 
gatstvom i svojoj odličnosti tako spokojne, uz- 
višene nad nemirom svijeta, nad brigama obič- 
nih ljudi, a stajale su u moru zgrada moćne i 
ponosne, bahate, baš kao da nijesu od ovog 
svijeta. Nemir u kući velikog svećenika pređaš- 
nje godine, koji je nenadano istrgnut iz vlasti- 
tog spokoja svojih sivih godina i svojeg dosto- 
janstva — u svoj svojoj naglosti sakupio oko 
sebe 28 savjetnika: U njihovoj nazočnosti a po- 
duprt u svojoj moći i veličini njihovom ugled- 
nošću, htio je saslušati krivoga proroka i pod- 
strekivača naroda iz Galileje. Nemir u kući naj- 
višeg poglavara, u kući Kajfe, zadnjeg pogla- 
vara na smrt osuđene starozavjetne crkve. Ne- 
mir žestokog neprijateljstva i nestrpljivog oče- 
kivanja, da mu je srce bilo napeto kao tetiva 
na luku, koja će sad-na da izbaci smrtonosnu 
strijelu na onoga, koji se u svojoj prevratnoj 
drskosti pravi Sinom Božjim, ruši ugled hrama 
Gospodnjeg, a u samom hramu potkopava čast 
službenika toga hrama. Nemir u srcu drugoga 
Kajfe, glavara novo nastale novozavjetne crkve, 
koji uzrujan i sav predan vjetrovima, jer je 
otrgnut od svojeg Učitelja, bludi po dvorištu 
velikog svećenika, proklinje, roti se i prisiže, da 
toga čovjeka iz zloglasnog Nazareta ne pozna, 
da nikad nije hodio ni govorio s njime. Nemir 
i očajanje pekli su i izdajicu u srcu, te kao pi- 
jan i mahnit tumara mjestom: svima i svakom, 
koji ga hoće slušati, govori i razlaže, da je ve- 
liki zbor na smrt osudio nedužnu krv, nuđa na- 
trag 30 srebrenjaka i baca ih, jer ih svi s poru- 
gom i svi odlučno otklanjaju, u kuću Božju i 
u očaju ide da potraži vrbu, da bi tako učinio 
konac mukama, patnji i očaju srca, koje se 
utaplja. Nemir i šum po čitavome mjestu, među 
tisućama i tisućama naroda, koji je došao sa svih 
strana svijeta- u sveto mjesto, te još u poznim 
noćnim satovima ima vani svjetine: jedni traže 
prenoćište, drugi trče za dobitkom, treći hlepe 
za užitkom i tjerani silom traže ga s napetim 
nemirom. A nasuprot tome će mnoštvo vjernih 
i pobožnih probdjeti noć u žarkim molitvama, 
koje se uvijek ponavljaju, i u zategnuto-melo- 

dičnom pjevanju psalama. Nemir, premda veli- 
kim strahom pridušen i prikrit, ali to istinitiji, 
jer je nastao iz žive zahvalnosti i duboke lju- 
bavi. Užadi na brdo Ofelu među siromašne rad- 
nike: tu su nadničari i crkveni sužnji koji su 
primali od Isusa iz Nazareta najveća dobročin- 
stva, pa su mu bili u svojoj prirodnoj prosto- 
dušnosti i nepokravenosti još najviše zahvalni. 
A sada su vidjeli, kako su u kasnim noćnim ča- 
sovima njihova prijatelja, dobročinitelja i tješi- 
telja tjerali sluge i stražari najvišeg židovskog 
sudišta svezanog, svega mokrog i blatnog prema 
gori Sionu. Nemir vani u predgrađu i okolnim 
mjestima daleko dolje u pustinju. 

Psi su bolno zavijali i žalosno lajali, kao da 
njuše smrt i krv. Šakali su izvan grada tulili za- 
tegnuto i tužno, kao još nijednu drugu noć. Šta- 
više nemir se opažao i na nebu. Rastrgani pe- 
peljasti oblaci talasali su se po nebeskom svo- 
du, kao da bi ih nevidljiva ruka razjarene moći 
nesmiljeno bičevala i gonila. Iza raskidanih ne- 
beskih zavjesa se pokatkad pokazao puni mje- 
sec, ali se kao preplašen opet brzo sakrio. Gro- 
za je bila kod prijatelja Gospodnjih: raspršili 
su se kao jata vrabaca, kad baci dječak među 
njih kamen, i sakrili se po dupljama Maslinske 
gore. Samo dvojica su slijedila Gospoda: jedan 
u dječjoj poniznosti i odanoj ljubavi, koji je bio 
bogato nagrađen pod križem, a drugi u vatre- 
noj naglosti i samosvijesti, kad u svojoj crnoj 
uri zataji Gospoda. Jake i svijesne ostaju u svim 
grozama i svakom nemiru samo one, koje lju- 
be nesebično: slabašne žene! 

U toj strašnoj noći su se prema trećoj straži 
ujutro polagano i tiho otvorila vrata velike, 
lijepe kuće, koja se penje prilično uzbrdice pre- 
ma gradskim vratima pod vrhom Kalvarije. 
Na kamenom, od ulice željeznom ogradom odi- 
jeljenom prostoru pred kućom pojavile su se 




dvije žene. Koliko se moglo vidjeti od svijetla 
mjeseca, koji je upravo tada plovio po ravnici 
neba prilično nezastrtoj oblacima, jedna je bila 
visoka stasa, prilično jaka, u srednjim godina- 
ma, a druga manja, sva gipka i vitka, skoro još 
djevojčica. Odijelo obiju odavalo je, da su iz 
bogatijih slojeva. 

»Pozdravi majku Učiteljevu, Marija, molim 
te, i tješi je! Bijedna majka, što je doživjela!« 
govorila je, kad su stupili na pločnik, starija 
pridušenim drhtavim glasom. »Išla bih s tobom 
k njoj, kad bi moj muž već bio kod kuće. Ne- 
obično se dugo zadržaje ovu noć na sjednici.« 

Uzdahnula je kod pomisli, da ne može ništa 
učiniti majci Učiteljevoj, a još manje Učitelju 
samom, kojega uhvatiše te ga čuvaju u palači 
velikog svećenika. Nije ni slutila, da će još isti 
dan u moći svoje vjere, svoje ljubavi i svojeg 
ženskog milosrđa prodrijeti redove vojnika i 
žive bedeme neprijateljstvom raspaljenog mno- 
štva te ponuditi Gospodinu rubac, da sebi obriše 
okrvavljeno, popljuvano i prahom sa ceste za- 
mazano lice, i da će njezin spomen pod imenom 
Veronika proživjeti stotine i tisuće godina. 

»Hoću, Serafija, hvala ti. Budi zdrava!« za- 
hvaljivala je djevojčica. Čudno pun je bio njen 
glas, ali neobično mekan, glas, koji čudnom to- 
plinom i slatkoćom ovije srce slušatelja i na- 
mah ga omami i čitavo osvoji. Zavila se jače 
plaštem, jer je noć bila hladna. Brzim koracima 
je pohitila kroz stubište i zakrenula nizbrdo. 
Sva cesta je bila, premda je iz nutarnjega gra- 
da odzvanjao' mukli šum kao odraz jakog sla- 
pa, koji je u daljini padao s visoka, posvema 
prazna i samotna. 

Nije još bila došla ni do sredine ulice, kad je 
u mjesečnoj polutami ugledala čovjeka, koji je 
iz poprečne ulice dolazio prema njoj. A tako je 
bila predana sva svojim mislima i tako je puno 
boli i trpljenja bilo njeno srce, da nije ni po- 
mislila na to, da će se sresti s tuđim čovjekom 
u samotnoj ulici. 

Skoro su već bili jedno kraj drugog, kad se 
•čovjek obučen u odijelo rimskog časnika ne- 
nadano i naglo, kao da ju je baš sada prepo- 
znao, okrene i reče joj: 

»Marijo jesi li ti to?« 

»Jesam,« jednostavno mu odgovori djevojka, 
koja se plašljivo stresla, kad je vidjela, da se 
noćni prolaznik okrenuo prema joj, ali ju je 
odmah ostavio sav strah, kad ga je po glasu pre- 
poznala. »Bila sam kod prijateljice Serafije, žene 
starešine Simona. A kamo ti, stotniče Petro- 
nije?« 

»Pregledavam straže. U službi sam. Od po- 
četka treće noćne , straže cijeli dan do večeri.« 

»Uvijek tako savjesni Petronij.« 

»Služba, dužnost, Marijo. Ta u toj zemlji za 
me nije druge.« 

Djevojčica nije odgovorila ništa. Prignula je 
glavu i oči, jer joj se činilo, da iz časnikovih 
riječi zvuči lagan prijekor. I stotnik je časkom 
šutio. Nastavio je tiše s nekim pritajenim na- 


glaskom. Možda je to bila samo silom pritaje- 
na bol: 

»I ta dužnost me zove upravo sada odavle iz 
tvoje blizine, Marijo.« 

»Kako, Petronije? Što želiš reći?« 

»Odmah po vašim praznicima napuštam Je- 
ruzalem. Vraćam se u Rim.« 

Djevojka je šutjela. Dublje je spustila glavu, 
kao da joj je veći teret pao na rastuženo srce. 
Nije znala, što bi na to odgovorila. U srcu joj 
je još bila živa svijest, da je mladi stotnik već 
nekoliko godina ljubi, a ljubio ju je već od po- 
četka i uvijek posve drukčije nego drugi muš- 
karci. I u času, kad je bila još igračka raznim 
muškarcima, bila bi isto to i njemu, da je bio 
pružio za njom ruku. Ali nije. Možda zato, jer 
je uistinu srcem ljubio, a ne strašću kao svi 
ostali. Možda zato nije, jer je bio tako obziran, 
fin: sin visokog rimskog činovnika, koji je du- 
go služio u Grčkoj i tamo se oženio sa pleme- 
nitom Grkinjom. 1 grčka se krv i plemenitost 
pomiješala s rimskim ponosom, a rimskoj moći 
se pridružila dražesna nježnost, koja je bila u 
nekoj čudnoj čarobnoj suprotnosti s njegovom 
vojničkom službom. Zato je i on bio njoj više 
nego svi drugi muškarci, dok nije spoznala Kri- 
sta iz Nazareta. A nije ga zaboravila ni tada. 
Naprotiv često je mislila na nj. Ali sada posve 
drugim mislima i čuvstvima nego nekad. Sada 
je željela i njemu jednu najveću sreću. Da bi 
spoznao Boga i Petronije! Da bi mu učitelj dao 
tu milost! 

»Marijo, pogledaj mi u oči!« zamoli je stotnik 
nenadano iza tjeskobne šutnje. Slatko su joj 
zvučile te riječi kraj sve oštrine, što ju je tu 
noć u srcu nosila. Činilo joj se, da je barem da- 
leki odjek mekoće čudnoga glasa Gospodnjeg 
u prošnji mladoga muža. Trgnula je glavu. Pu- 
nim pogledom zagledala se u njega, koji joj je 
stajao tako blizu, pa ipak nije ni dignuo ruke, 
da bi je se dotaknuo. Iste veličine kao ona, ne 
osobito jak, tanji skoro od nje, vitak — u voj- 
ničkoj odori još se jače ocrtavao njegov vitki 
stas — stajao je kraj nje i iz polutame oštro je 
odsijevao njegov opaljeni obraz, malo suh, ali 
skladan, kao iz bronce izlit. Mirne oči bile su 
široko otvorene i čitave upiljene u nju, usnice 
tijesno stisnute, one usnice, o kojima je toliko 
puta mislila, da pokazuju i odaju svu njegovu 
moć, kojom zna krotiti ljude, a osobito samog 
sebe. Stajao je mirno, korak od nje uživajući u 
njoj samo očima. A bila je dovoljno žena, da 
je u sebi rekla sa nekom slatkoćom: »Kako 
odano stoji preda mnom! Kao da bi stajao pred 
samom rimskom caricom!« Kao da je ćutila, 
kako se on sav utaplja u njenim očima, preletio 
joj je kroz misli spomen na događaj u prvim 
časovima njene ljubavi. Prišao je k njoj, predao 
joj struk cvijeća. »Kako kažete kod vas tome 
cvijetu?« upita je. — »Spomenčice.« — »Kako 
krasno ime! Tako modri su ti cvjetovi kao tvoje 
oči. Spomenčice! I tvojih ću se očiju spominjati 
u sve dane svoga života.« Ona vidi i ćuti, kako 
sada roni pogled u njene oči. Kao da bi htio 

ispiti svu njihovu krasotu i slatkoću, kao da bi 
namjeravao utažiti svu svoju žeđ, što ju je duša 
trpjela, kad nije gledala njenih očiju. 

»Marijo!« progovori on opet mekano, kad 
je ona šuteći pod njegovim žarkim pogledima 
opet oborila oci. »Sretan sam, da sam te još 
sreo i da te smijem još jedamput gledati barem 
kroz mrak. Sada nema meni više sunčanog dana, 
otkad si se ti okrenula od mene. Ne, ne, ne 
dršći! Ne spočitavam ti ničega, Marijo! Ljubav 
trpi, ne spočitava. Neka bude hvala Usudu, koji 
mi te doveo još jednom na put. Odlazim, vi- 
djeti te ne ću više nikada, Marijo. Kako ću se 
rastati, kako ću živjeti onda, daleko od tebe, 
o tom govoriti sada nema svrhe. Ne, ne okreći 
se na stranu, Marijo. Evo sam ti rekao, da ti 
ne kanim ništa spočitavati. Da li se spominješ, 
da sam kada prekršio riječ? Mislim, da ne. Go- 
vorim samo ovo, Marijo: kao da mi je pala dra- 
gocjena, nepojmljivo mi draga vaza na tako 
kameno tlo i zdrobila se na komadiće, tako se 
razbila sva moja sreća. Tada, kada si otišla za 
tim čovjekom iz Galileje.« 

»To nije čovjek, Petronije!« upade naglo 
djevojka u riječ, vatreno i odlučno je suspregla 
suze, koje su joj već navirale na oči. »Nije čo- 
vjek, kao što smo mi drugi. A ni ljubila ga ni- 
sam onako, kako bih ljubila drugog, običnog 
čovjeka. Sin je Božji.« 

Gledala je stotniku ravno u oči, bez straha, 
skoro bojevito i izazovno. I vidjela je, kako se 
Petronije bolno osmjehnuo. I kako su mu se 
duboke crne oči, koji su je prije obasipavale 
pogledima, sada razgledale nekamo mimo nju, 
dalje tamo po ulici, kao da bi u daljini nešto 
ili nekoga tražile. Lice njegovo činilo se sada 
bljeđe, kao da mladi muž trpi silne boli, koje 
s velikim naporom svladava i taji. I činilo joj se, 
kao da je u njegovom glasu bilo još više me- 
koće i odanosti, skoro tople zahvalnosti, kad joj 
je odvratio: 

»Lakše bi mi bilo, Marijo, kad bi bilo tako. 
Kad ne bi ljubila čovjeka. A kako da to vjeru- 
jem? Nisam Židov, Marijo, ne poznam ni vaše 
vjere ni vašega Boga.« 

»)Pa možda ga već poznaš,« prekine ga ona 
opet s vatrenom revnošću. »Nikada nisam go- 
vorila s Učiteljem o tebi, Petronije. Ništa mu 
ne treba reći, a on ipak sve u našim srcima čita, 
ipak sve zna. A sada evo na rastanku, kad te 
ne ću možda nikad više vidjeti, priznat ću ti: 
sve vrijeme, otkako se smilovao na me i prepo- 
rodio me, molila sam ga u srcu: Smiluj se, Go- 
spode i Petroniju! Daj i njemu, da nađe pravi 
put i jedino pravo svijetlo!« 

Što je s tim čovjekom, nijesam na čistu, Ma- 
rijo, premda sam o njemu mnogo već slušao. 
A kažem ti otvoreno: ne mrzim ga, nego mu 
se divim. Ćutim: mnogo moćniji mora biti od 
mene, jer mi je uzeo tvoju ljubav, Marijo.« 

»Nije, Petronije! Same ju je očistio. Da sam 
te ljubila i da te ljubim, Petronije, dokaz ti je 
upravo to, da sam sve to vrijeme za te molila. 


Na rastanku ti to priznajem, inače ne bih ni- 
kada. Budi sretan, Petronije!« 

Naglo se okrenula i pohitala ulicom nizbrdo. 
Zabezeknut i žalostan za njom ostao je stotnik 
kao ukopan na mjestu. Još dugo vremena, kad 
je zamakla za zgradu na uglu u poprečnu uli- 
cu, stajao je i gledao za njom kao da nije mo- 
gao vjerovati, da ju je vidio zadnji put. Nakon 
dugog vremena poluglasno je uzdahnuo, stre- 
sao glavom, kao da bi htio otresti sa sebe sve 
patnje neutješene ljubavi, svu bol, koja ga je 
tim nenadanim susretom opet zapekla u srcu. 
Naglo se okrenuo te odlučnim vojničkim kora- 
cima pošao među šutljivim zgradama ulicom uz- 
brdo. 

Stotnik Petronije pokazivao se izvana miran 
i hladan, kako je to i dolikovalo rimskom čas- 
niku u službi i pred mnoštvom židovskih veli- 
kaša, koji su s neprijateljstvom gledali na rim- 
sko vojništvo, a danas su ga gledali s radošću, 
jer im je bilo oruđe za osvetu. Kao da je znao, 
kako se danas mora pokazivati i vladati pred 
svom tom rastrganom, zamazanom židovskom 
ruljom. Ali zato iza te ledene vanjštine sve je 
u njemu kipjelo. Dobio je naredbu, da prati 
s jednim dijelom kohorte osuđenog Nazarenca 
i osuđene razbojnike na goru Kalvariju i da ih 
čuva, dok ne izdahnu, i neka ih onda skinu 
s križa. Kao čovjek pokornosti nije na tu zapo- 
vijed ni okom trenuo. Tada mu se nešto u srcu 
bolno oglasilo i za čitavog dosta sramotnog 
sprovoda, za kojega je gledao divljanje mnoš- 
tva, i za vrijeme žalosnog i groznog razapinja- 
nja na Kalvariji govorio je u sebi: »Marija će 
sigurno misliti, da hoću na njem da se oštetim. 
Ipak sam joj po istini rekao: Ne mrzim ga. Da 
sada radi svoje ljubavi i radi patnje iz te ljubavi 
pogazim danu riječ, što još nikad u životu ni- 
jesam učinio! Činit će joj se sigurno, da sam je 
pogazio. Ipak treba da držim danu riječ kao 
glas srca.« I pokušao je Nazarenca zaštititi pred 
mržnjom i bjesnilom neprijatelja. Kušao mu je 
olakšati trpljenje na križu, kolikogod je kao 
vojnik mogao i smio. Svega nije mogao zabra- 
niti ni svega odvratiti od njega. A otpor i gnju- 
šanje osjećao je u srcu, kad je vidio i čuo, kako 
su osobito odlični, stari svećenici i učitelji za- 
kona toga svega opljuvanog, razmrcvarenog i 
okrvavljenog čovjeka — koji se nije mogao 
braniti, a nije ni pokazao ni riječju ni pogle- 
dom da bi se branio, kad bi se mogao — kako 
su ga grdili, sramotili ismjehivali i kaljali. Kada 
je vidio njihovu mržnju, činilo mu se još pod- 
lije, da bi ga i on mrzio. Kad je vidio, kako Ga- 
lilejac sve to mučke, s nadčovječnom strpljivoš- 
ću i velikodušnošću prima i trpi, tiho je priznao: 
Skoro je istina, što je tvrdila Marija: Nije to 
čovjek kao drugi. Ipak — Sin Božji — kako 
čudno, nevjerojatno!« 

Na brdu su mu se oči neprestano obraćale 
k Mariji, koja je s majkom osuđenog i još s ne- 
kim ženama stajala u blizini križa, u svojoj pat- 
nji i boli ljepša, nego što ju je ikad vidio. Od 

časa do časa su se zrake sunca, kad bi se ono 
izvilo iz mračnih gromada oblaka, prosipale 
kroz njene duge raspuštene kose, te su žarko 
zabliještile i svojim žarkim sjajem kao da su 
rasvijetlile svu potamnjelu okolicu. I sjetio se sa 
slatkoćom, koja se po prvoj toploj navali pre- 
lila u bolnu trpkost; kako je nekad te valove, 
koji se prelijevaju, gladio i milovao i kako je 
zlato tih mekanih slapova teklo i sklizalo se ne- 
čujno kao sunčani prameni kroz njegove ru- 
ke, zapekao ga spomen na odbjeglu sreću. Od- 
vratio je pogled, nestrpljivo je stresao glavom: 

»Zlatne sanje — prazne sanje! Odlazite! Ni- 
kada više ne će to biti.« A nakon nekoliko ju 
je trenutaka ponovo tražio. Vidio je, kako je 
katkad dignuta prema osuđeniku oči pune po- 
vjerenja i neizmjerne zahvalnosti, da je re- 
kao u sebi; »Dao bih život samo za jedan njen 
takav pogled!« 

Kako je Galilejac visio još nešto vremena na 
križu, i izakako je židovsko mnoštvo u svojem 
bjesnilu nešto popustilo, činilo mu se, da je i 
čar njenih očiju zablistao dva do tri puta i 
prema njemu. Što mu znači taj pogled, zastrt 
suzama, što je kao iznikao iz boli? Nije bio s ti- 
me načistu. Zato je bio to nemirniji. I sav uz- 
buđen se pitao: »Što misli o meni? Da li me 
osuđuje? Možda misli, da se njegovu trpljenju 
veselim, jer mi ju je oduzeo? Žao bi mi bilo, 
kad bi me tako krivo sudila.« Nije znao, da 
misli na nj jedino s ljubavlju i smilovanjem. I 
da u toj milosrdnoj- ljubavi za nj moli: »Sada 
ti je tako blizu, Božji Učitelju. Za njegovu dušu 
te molim, Gospode milostivi, u tim tvojim i mo- 
jim najtežim časovima.« 

! Iz tih misli, iz tog nemira, iz sve te njegove 
čežnje i patnje prene se nenadano stotnik. Što 
se tada događalo kraj njega, na nebu, na zemlji, 
između neba i zemlje, napunilo je njega, nje- 
gove vojnike i čitavo mnoštvo velikim začuđe- 
njem. Sve se više spuštao mrak, premda još 
nije bilo ni blizu podneva. Po nebu su se na- 
gomilavale čudne skupine crnih groznih oblaka, 
oblivene neobičnim krvavo-crvenim svijetlom, 
kao da je negdje u neviđenoj pozadini ogromna 
lomača bacala na njih svoj sjaj. Kratki, jaki 
udarci izvanredno vrućeg vjetra stali su strujati 
preko brda, kao da se valjaju neviđeni valovi 
vruće rijeke. Postajalo je sparno, da je gušilo 
prsa i grlo. Bilo je skoro posve kao noć. Stot- 
nik je pogledao prema nebu i sav u čudu vidio, 
da je sunce potpuno potamnilo. 

Petronije, koji nije poznavao straha, kada je 
imao obračunati s ljudima, ćutio je sada, da oko 
njega i nad njim djeluje neka viša sila. Stresao 
se i ogledao se plašljivo na križ. I vidio je: cijelo 
je tijelo osuđenika utonulo u tami, samo lice, 
blijedo kao krpa, krvavim prugama išarano, 
sjalo je iz tame takvom neobičnom svjetlošću, 
posve mirno, te nije na njem zatitrao ni najma- 
nji plamičak, ipak tako jasno i jako, da ga je 
u očima podražilo. !U tom trenutku je nebom 
preletio na sve strane strašan plameni bljesak. 


A iz oblaka je udario grom i valjao se kroz svi- 
jet, da su nebo i zemlja pod njim zadrhtali. Ci- 
jelo brdo se nenadano zanjihalo tako, da su 
vojnici i stotnik zateturali, 

»Potres! Potres!« vikali su i vrištali na sve 
strane prestrašeni glasovi. Narod, koji je dotad 
bio okrenut prema križu i gledao osuđenika iz 
Nazareta, uplašio se kao stado ovaca, kad ga 
iznenada zadesi pogibelj. Jedni su htjeli bje- 
žati na jednu stranu, a drugi njima nasuprot. 
Nastalo je komešanje, orili su se divlji krikovi, 
glasne kletve, vrištanje i cvilenje žena i djece, 
glasno i očajno dozivanje Jehove u pomoć: 

»Bog nas je kaznio! Pravednika su pribili na 
križ! Bježimo — zemlja se otvara, proždrijet 
će nas! Bježimo, bježimo!« 

Gora se tresla, da se sve njihalo kao pijano, 
i ljudi su se zalijetali jedan u drugog, kao da 
su se u bijesnom jadu napadali. A ipak su po- 
slije prvih plašljivih krikova skoro svi onijemili, 
kao da im je groza začepila usta, i dršćući su 
čekali sud Božji. Čudna tišina zavladala je po 
Kalvariji. Stotnik nije u sveopćem metežu i gro- 
zi mogao odvratiti očiju od križa, tako ga je 
ono svijetlo osuđenikova lica obuzelo i privuklo 
k sebi. Takvo nadzemno veličanstvo, a u isto 
vrijeme takvo božansko milosrđe sijevalo je iz 
tog svijetlog obličja, da se bacio na koljena. I 
nepomično je upro svoj pogled u lice osuđenog, 
ponizno se udarao u prsa i kliknuo, da je oštro 
zazvonilo u onoj tišini među narodom: 

»Uistinu to je Sin Božji!« 

Tada je Marija, koja je klicala kraj križa i 
grlila ga, kao da bi ga u tom groznom talasanju 
htjela braniti i držati, da se ne prevrne i ne pro- 
uzroči Učitelju novih rana i^ još težih boli, silno 
zadrhtala. Naglim pogledom punim suza lju- 
bazno je pogledala časnika koji je klečao, a 
nije sada više ni nje vidio, tako je sav bio za- 
dubljen u lice Gospodnje. I još je jače obujmila 
tvrdo drvo križa, koji je bio sav do nje poškro- 
pljen krvlju, te je jecajući uzdahnula: 

»Hvala ti, Premilostivi, za dušu Petronijevu!« 

KS A VER MEŠKO , preveo DRAGUTIN BRUMEC 

lllllllllllllllllllllllllllllllllllllllllllllllllllllllllllllllllllllllllllll 
¥ N ajteže je pronaći početak 
same bolesti! 

Glavno je kod svake bolesti sam početak, jer je 
svaka bolest u početku ozdravljiva. Često se događa, da 
čovjek dođe liječniku odmah, čim nešto osjeti, i ovaj 
mu konstatira, da mu je bolest već zastarjela, a da on 
sam o njoj nije ništa ni znao! Podmukle su bolesti. Radi 
toga najbolje je stalno paziti na zdravlje i spriječiti 
širenje bolesti, dok zapravo čovjek i ne zna još za nju! 
To je jedino moguće redovitim pićem čuvene 
RADENSKE mineralne vode. Osobito, ako se ne- 
lagodno osjećate, ali ako liječnik ne može ništa pronaći, 
a Vi osjećate, da Vam nešto manjka, odmah počnite 
redovito piti RADENSKU kiselicu! — Opširnu 
brošuru o Radenskim vodama dobijete badava: Kupa- 
lište Slatina Radenci. 

iiiiiiiifiiiiiiiiiiiiiiiiiiiiiiiiiiiiiiiiiiiiiiiiiiiimiiiiiiiimiiiimiii 

Naš roman 


JANINA PJESMA 


ENGLESKI NAPISALA FLORENCE L. BARCLAY - PREVODI VOJMIL RABADAN 


(Nastavak) 


■»A zašto ste mu nudili, da sam to provjeri? 
To je značilo izložiti se velikoj opasnosti.« 

»Jer sam znao, da imamo posla sa gentlema- 
nom,« poviče doktor Rob izgubivši strplje- 
nje. »Uniđite, Simpson, uniđite, prijatelju, za- 
tvorite ta vrata, i nek je hvala Bogu, što je vas 
i mene stvorio muškarcima, a ne ženama! . . .« 

Četvrt sata kasnije vidjela je Jane, kako se ko- 
lica udaljuju. »Deryck je imao pravo,« pomislila 
je u sebi, »to je čudak, ali moći će da nam po- 
mogne.« 

Bila bi se prilično začudila, da je mogla čuti, 
kakve primjedbe šapće doktor Rob sam sebi. 
On je običavao da poluglasno razgovara sam sa 
sobom idući od jednoga bolesnika do drugoga. 

»Ohoho!« mrmljao je šibajući konja, »tko da 
mi kaže, radi kojega je razloga poštovana miss 
Champion došla ovamo k nama?« 

»Nek me đavo nosi, ako to razumijem!« pro- 
duži postavljajući sam i pitanja i odgovore. 

Pa zagrmi strogo: 

»Ne smijete kleti, mladiću moj, vaša je maj- 
ka bila pobožna duša . . .« 

XX 

JANE JAVLJA NAPREDAK 

Pismo poštovane Jane Champion siru Derycku 

Brandu. 

Zamak Gleneesh, N. B. 1 

Dragi moj Deryck, brzojavi i dopisnice obavi- 
jestile su vas jedva, da sam stigla ovamo i ništa 
više. Pošto sam ovdje već petnaest dana, sma- 
tram, da je vrijeme, da vam pošaljem podulji iz- 
vještaj. Sjetite se samo, da sam ja jadna dopis- 
nica. Ali ovoga bih puta htjela posuditi pero ne- 
kog majstora u sastavljanju poslanica, jer sam 
svijesna, da sam preživjela krizu, kakvu je malo 
žena upoznalo. Sestra Rosemary Gray odolijeva 
izvrsno svojoj službi. Malo pomalo postaje ne- 
ophodno nužna svojemu bolesniku i ulijeva mu 
povjerenje, koje laska njezinu službenu ponosu. 

Što se jadne Jane tiče, morala se zadovoljiti 
time, da dozna, kako je ona posljednja osoba, 
čiju bi prisutnost on mogao da zaželi. Kad je 
njezino ime bilo spomenuto kao ime gošće, koja 
bi mogla doći u posjete, bolesnik je kriknuo: 
»Zaboga, ne!«, a lice mu je odavalo najjaču od- 
vratnost. Tako, da Jane dobiva šibe! Srce ju je 
zaboljelo! Ah, dragi pronicavi doktore, vi se 
niste prevarili u svojoj diagnozi. On veli, da bi 
samilost bila posljednja slamka na njegovu kri 
žu, koji je već težak! Kako da ga čovjek uvjeri, 
da Jane osjeća samilost prema samoj sebi? 

Ne ćete se začuditi, što Jane uz ovakvu hranu 
mršavi, uza sav izvrsni »porridge « 2 stare Mar- 
gery, koji se stavlja na vatru preko popodneva 

1 N. B. — North Britain — Sjeverna Engleska. Tako 
u Engleskoj nazivaju škotsku. (Op. prev.) 

2 »Porridge« je kaša od zobi, narodno jelo škotsko. 


za sutrašnji objed: tkogod prođe, dužan je da 
ga promiješa drvenom varjačom ... Ali to je 
digresija. 

O, druže moj stari! Ozljeda u mojem srcu 
krvari, i bojim se čak i vaše lagane ruke, da joj 
zavije ranu . . . Gdje sam ono stala? Ah, da, go- 
vorila sam o »porridge-u«. Kako rekoh, Jane je 
mršava i umorna, ali čini se, da sestra Rose- 
mary Gray naprotiv cvate od zdravlja i ostaje 
i nadalje lijepo malo čeljade pahuljaste plave 
kose. Moram vam reći, da sam smatrala razbori- 
tim uputiti osoblje u moju tajnu u pogledu vanj- 
štine sestre Rosemary. 

Opasni su se incidenti događali naime svakom 
prilikom. Na primjer, kad je Garth prvi put si- 
šao u biblioteku, naložio je Simpsonu, da dade 
sestri Gray klupicu. Simpson je već zinuo, da od- 



VOŽNJA SIJENA Foto M. Soljačić 


govori, kako sestra Gray dosiže lako do gornjih 
polica, ali srećom je njegova korektnost dobro 
uglađenog komornika spasila situaciju. Rekao je 
naprosto: »Dobro, gospodine, odmah,« ali me 
je naprotiv pogledao prilično začuđeno. Da je 
Margery bila prisutna, bila bih izgubljena, jer 
ništa ne bi zadržalo njezina jezika. Stoga sam 
iste večeri sazvala Simpsona i Margery u blago- 
vaonu, kad nas gospodar nije više mogao da čuje 
i rekla sam im, da je gospodinu Dalmainu poslan 
vrlo netočan opis moje vanjštine, zbog razloga, 
koje ne mogu da razložim. On misli, da sam ni- 
ska stasa, suha, plava i vrlo lijepa. Važno je, da 
ga zasada o tome ne razuvjerimo, da izbjegne- 
mo dugim objašnjavanjima i da ga ne bacimo u 
suvišne sumnje. Izraz učtive pažnje na Simpso- 
novu licu nije se nimalo izmijenio. »Svakako, 
miss, dobro je,« rekao je. Na licu stare Margery 
naprotiv 1 izredao se čitav niz različitih izraza, koji 
su se konačno staložili u smiješak pristajanja. A 
zatim je stara dodala svoje primjedbe: 

»Dobro ste uradili, duše mi! Jer je master 
Garth, ubogi mališ, uvijek mnogo držao do-lje- 
pote. Ja sam mu više puta rekla: ,Vi se previše 
bavite vanjštinom pehara, ne mareći što se u 
njemu nalazi.’ Prema tome je, miss Gray, uisti- 
nu bolje, da ga i nadalje varamo.« 

'Pa budući da je Simpson pokrio usta rukom i 
kašljucao, da je upozori, neka pazi, što govori, 
starica dometne prijazno: »Jer premda obično 
lice može da bude uljepšano izrazom dobrote, 
nije lako protumačiti slijepcima izraz.« Eto, sad 
vidite, Deryck, da se sud ove domišljate starice, 
koja poznaje Gartha čitav njegov život, slaže 
s odlukom, koju sam ja pred tri godine stvorila! 
Ali nastavimo moj izvještaj. 

Glas umalo da nije postao najveća zapreka, 
kako ste vi predviđali. Jer pošto se pričinio, kao 
? da se zadovoljio tumačenjem, koje smo mi smi- 
slili, zamolio me je, da iziđem, i izjavio doktoru 
Mackenzie, da ga moj glas tjera u ludilo, te da 
moram smjesta otići. Liječnik ga je uspio nago- 
voriti, pa su me zadržali. Garth nije nikada više 
dotakao to pitanje. Jedino ga ponekad ulovim, 
kako me sluša. 

No dok uboga Jane ne smije blizu, sestra Ro- 
semary proživljuje satove neopisive slasti. Nje- 
zin bolesnik se okreće k njoj, oslanja se na nju 
u svemu, govori s njom, nastoji da shvati misli 
svoje drugarice, otkriva joj svoje misli, — a on 
je divan stvor, pravi je užitak živjeti uz njega . . 

Dolazim sada na glavnu točku mojega pisma 
i, premda sam žensko, ne ću je sačuvati za 
post-scriptum. 

Deryck, možete li vi naskoro doći da ga vi- 
dite i da govorite sa mnom? Ne bih rekla, da ću 
dugo moći podnositi ovakvo stanje, ako budem 
lišena vaše pomoći. On bi opet bio tako sretan, 
kad biste bili tu, da vam može pokazati, kakve 
je sve vještine već naučio. Osim toga, mogli biste 
reći neku dobru riječ u prilog Jani ili barem 
doznati, što on misli o njoj. Oh, prijatelju moj, 
kad biste mogli da mi posvetite četrdesetosam 
sati! Malo zraka s naših pustara koristilo bi vam. 
Konačno ja smišljam neku osnovu, koja dobrim 
djelom ovisi o vašem dolasku. Dođite dakle. 
Trebam vas. J a n i c a. 


Sir Deryck Brand sestri Rosemary Gray 
Zamak Gleneesh , 


N . B. 

Draga Janice, 

Sigurno ću doći. Krenut ću u petak naveče i 
moći ću da provedem u Gleneeshu čitavu subotu 
i jedan dio nedjelje. Ali u ponedjeljak moram 
biti opet ovdje. 


Vrhunac savršenosti ! 



Pavao Patrcević, Zagreb 

Petrinjska ulica 35. Telefon 56-78 


Radit ću, kako budem najbolje znao, ali nemam 
Mojsijev štapić! 

No ipak nadam se najboljem! Pouzdajmo se u 
Boga, koji jedini može da izvede dobro iz zla. 

Veseli me, da se sestra Rosemary pokazuje 
tako sposobna, ali nadam se, da se ne ćemo naći 
pred novim zapletajem. Pretpostavimo, da se naš 
bolesnik zaljubi u dražesnu sestru Rosemary, 
kakva bi onda sudbina stigla Janu? Moramo po- 
što poto spriječiti tu katastrofu. 

Šalim se, jer dolazim naskoro da vas posjetim. 

Vaš odani Deryck Brand. 

Sir Deryck Brand liječniku Robertu Mackenzie. 

Dragi moj Mackenzie, 

Smatrate li korisnim, da posjetim načas našega 
bolesnika u Gleneeshu, i da kažem svoje mišlje- 
nje o njegovu sadašnjem stanju? Mogao bih doći 
koncem tjedna. 

Nadam se, da ste zadovoljni sa sestrom, koju 
sam vam poslao. 

Vaš odani Deryck Brand. 

Doktor Mackenzie sir Derycku Brandu. 

Vrlo sposobna osoba, koju ste poslali, njeguje 
bolesnika, da se bolje ne može ni zamisliti. Bo- 
lesnik ne treba više ni vas ni mene. Ali držim 
veoma potrebnim, da vi posjetite sestru, koja 
slabi na nerazjašnjiv način. Očito je izjeda, osim 
odgovornosti, neka tajna bol. 

Možda će u vas imati povjerenja. U mene se 
dosada nikako ne pouzdaje. 

Vaš ponizni sluga 

Robert Mackenzie. 


XXI 

TEŠKI ČASOVI TAJNICE 

Sestra Rosemary nalazila se sa svojim bole- 
snikom u osunčanoj biblioteci dvorca Gleneesh: 
među njima nalazio se mali stol, a na njemu 
hrpa još neotvorenih pisama — jutarnja pošta. 
Garth, odjeven u bijeli flanel, na kojemu se isti- 
cala zelena kravata i jaglac u zapučku, naslonio 
se udobno na svoj naslonjač uživajući novom 
intenzivnošću u mirisu cvijeća i toplini sunčanih 
zraka. 

Sestra Rosemary dovršila je čitanje jednog 
svojeg ličnoga pisma, složila ga i spremila u 
džep s osjećajem zadovoljstva: Deryck će doći. 

»Je li vaše pismo od nekoga muškarca, miss 
Gray?« upita Garth neočekivanim tonom. 

»Jest doista, ali kako vi to znate?« 

»Jer je pismo imalo samo jedan list, a žen- 
sko pismo o jednoj važnoj stvari imalo bi više 
listova. A to je pismo u vezi sa nekom važnom 
stvari.« 

»Opet ste točno pogodili,« odgovori sestra 
Rosemary smiješeći se, »i opet vas moram pi- 
tati, kako to znate?« 

»Jer ste vi uzdahnuli sa zadovoljstvom jedan 
put, kad ste pročitali prvi redak, a drugi put, 
kad ste spremili pismo natrag u omot.« 

Sestra Rosemary udari u smijeh. 

»Vi toliko napredujete, gospodine Dalmain, 
da mi doskora ne ćemo moći očuvati nikakvu 
tajnu. Moje je pismo bilo od . . .« 

»Oh, nemojte mi reći« usprotivi se Garth. 
»Nisam imao nikakve namjere da budem indi- 
skretan obzirom na vašega dopisnika, miss 
Gray; ali vrlo me veseli, kad mogu da vam do- 
kažem svoj napredak i da pogodim ono, što 
mi ne kazujete.« 

»Bila bih vam svakako kazala. Pismo je od sir 
Derycka, a javlja mi među ostalim, da će biti 
ovdje u subotu.« 

»Ah, tim bolje,« reče Garth. »Kolike će pro- 
mjene naći! A meni će biti vrlo milo, da mu 
mogu zahvaliti na strpljivoj čitateljici, tajnici, 
bolničarki i savjetnici, koju mi je dao. Ali, do- 
metne glasom, koji je najednom zazvučao zabri- 
nuto, »valjda liječnik ne dolazi, da vas odvede?« 

»Zasada još ne. Ali upravo sam vas htjela za- 
pitati, gospodine Dalmain, da li biste vi mogli 
da budete bez mene četrdesetosam sati, a posjet 
doktora Branda bio bi, čini mi se, odlična pri- 
goda, da se malo udaljim. Ostavila bih vas bez 
brige znajući, da ste u dobru društvu. Ako mi 
dopustite, da iskoristim konac budućega tjedna, 
vratit ću se u ponedjeljak rano ujutro, u najbo- 
lje vrijeme za poštu. Doktor Brand pročitat će 
vam subotnja pisma, a u nedjelju pošta ionako 
ne dolazi. Doktor će me i inače u mnogočem 
zamijeniti.« 

»Dobro je,« reče Garth naprežući se da sa- 
krije svoje razočaranje. »Bilo bi mi vrlo milo, 
da smo mogli razgovarati sve troje. Ali ne ču- 
dim se, da vam treba odmora. Hoćete li otići 
daleko odavle?« 

»iNe ću, imam tu blizu neke prijatelje. A sada 
jeste li voljni, da čitate vaša pisma?« 

»Jesam,« reče Garth pružajući ruku. »Samo 
časak, molim vas, među pismima su i jedne no- 
vine, osjećam miris tiskarske boje. To ne tre- 
bam, ali dajte mi ostalo.« 

Sestra Rosemary odloži novine na stranu, pa 
primakne pisma, tako da ih je Garth mogao 
dohvatiti rukom. Garth ih uzme. 

»Ima ih lijep broj,« reče smiješeći se i pre- 
vrćući pažljivo jedan po jedan omot. Najednom 
zastane: u ruci je držao pismo napisano na stra- 
nom papiru i zapečaćeno. Držao ga je časak ne 
govoreći ništa, a onda pređe prstom po pečatu. 
Sestra Rosemary promatrala ga je sa strepnjom. 
Nije rekao ništa, već je ispustio pismo iz ruke 
i dohvatio drugo. Ali kad je odložio snop pisa- 
ma na stol, turio je zapečaćeno pismo pažljivo 
ispod ostalih, da bude posljednje na redu. 

Sestra Rosemary uzme prvo pismo, pročita 
oznaku mjesta, otkuda je bilo poslano, i opiše 
rukopis. Garth je nastojao da nasluti, tko ga 
šalje, i bio je sav sretan, ako je slučajno po- 
godio. Toga je jutra bilo devet pisama. Prsti 
sestre Rosemary zadrhtaše, kad je osmo pismo 
spremila natrag u omot. A Garth je rukom za- 
stro lice. 


CRKVA NA OTOCIMA FILIPINIMA 
Pred crkvico*n misionar augustinskog reda. Na Filipinima ima 13 
milijuna Stanovnika, od kojih su 7 milijuna katolici 
Foto Fides 

»Ovo pismo, gospođine Dalmain,« reče ona 
uzimajući posljednje, (»nosi egipatski biljeg, a 
poštanski je žig iz Kaira. Zapečaćeno je crve- 
nim voskom, a na pečatu je utisnut perjanicom 
ckićen šljem sa spuštenim vizirom.« 

»A rukopis?« upita Garth vrlo mirnim glasom. 

»Rukopis je dosta jasan, smion, ‘bez cifra- 
nja. Pisano je perom, koje ima uglati šiljak.«^ 

»Molim vas lijepo, sestro, otvorite ga i re- 
cite mi potpis prije nego li pročitate pismo!« 

Sestra Rosemary pokušala je da svlada svoje 
uzbuđenje. Činilo joj se, kao da će joj se grlo 
stegnuti, a glas je izdati. Otvorila je pismo i 
pogledala potpis. 

»Pismo je potpisano: Jane Champion, gospo- 
dine Dalmain.« 

»Budite tako dobri i pročitajte ga,« reče 
Garth. 

I sestra Rosemary poče: 

»Dragi Dal, što mogu da vam kažem na to- 
me papiru? Da sam kraj vas, mnogo bih vam to- 
ga mogla reći, ali pisati je teško, gotovo ne- 
moguće. 

Znam, da je to iskušenje teže vama, nego li 
bi bilo ikome od nas. Ali vi ćete biti hrabriji, 
nego li bi itko od nas bio. Vi ćete znati da nad- 
vladate, vi ćete i nadalje smatrati, da je život 
lijep i prikazivat ćete ga takvim i drugima: ja 
nisam znala da cijenim život prije ovog ljeta 
sprovedena u Overdene-u i Shenstone-u, kad ste 
me vi naučili zapažati ljepotu. 

* (Nastavit će se.) 

SUMADINSKI SELJACI NOSE LIJES 


S MRTVIM KRALJEM UJEDINITELJEM NA VJEČNI 
U CRKVU NA OPLENCU 


VEiLBCANSTI 

VITEŠKO! 

ALEKSANDRA 

obavljen je 18 . o. mj. te 
iz cijele Jugoslavije i šimi 
prema nezaboravr 


Slike 

BLAGOPOKOJNI KRALJ A 
FRANCUSKE V 
prigodom Kraljeva posjeta u Par 
|u vječnost u raznu 


USliki 

PRED JEDNIK FRANCU1 
izlazi iz beogradske saborne ci 
Kralja 1 






NAROD PO ULICAMA KLEČI I PLACE ZA VRIJEME SPROVODA 


OCINAK 


ENI POGREB 
A KRALJA 
I. UJEDINITELJA 


e bfo odraz ljubavi naroda 
atija cijele kullurne Evrope 
>m Kralju Mučeniku 


desno : 

KE REPUBLIKE LEBRUN 

ve, kad je iz nje krenuo sprovod 
iedinitelja 


lijevo : 

EKSANDAR I PREDSJEDNIK 
ADE POINCARČ 


u g. 1924. Obojica se eto preselise 
:u od nekoliko dana 





iz ptičjeg života ŽALOSNO JUTRO 


Sunce se polako promalja iz morske pučine 
i zirka na taj mračni svijet pun žuči i čemera. 
Zlaćane sunčane zrake odražavaju se s plavog 
morskog zrcala, pa osvjetljuju obzorje ružiča- 
stoljubičastom bojom, koja daje prirodi nježnost 
i mističnost. Cijeli kraj je krasan, mlađahan i 
veličanstven. Rađa se novi dan. Borova šuma 
na obali još je crna, ali se osjeća miris borove 
smole. Taj miris se miješa s mirisom eteričkih 
ulja, koja izlučuju različne biljke, koje su ob- 
rasle obalu. Eto ružmarina, ljekovitog kuša, 
krasne mirte, pčelama omiljeli vrisak, kadulje 
pa lovora. Sve one oživljuju kamenitu obalu. 
Zrak je u tom kraju pun svježine i miomirisa. 
Lakoćom se diše i širi prsni koš. Pluća se nadi- 
maju i očvršćuju i pune tijelo svježinom i zdra- 
vljem. Tu se razvija od smole ozon, plin, koji 
ubija uzročnike bolesti — bakterije i tako čisti 
zrak, a pospješuje disanje. Koliko li darova i 
milosti, kojima nas je obdario Premilostivi! 

Svuda još vlada tišina. Tek tu i tamo ometa taj 
jutarnji blaženi mir šum mora izazvan praćaka- 
njem jata palamida. Tu i tamo iskoči koja lo- 
karda, sardelica ili se digne iz mora morska la- 
stavica, koja se svojim dugim perajima može 
držati nekoliko trenutaka nad morem, da se ta- 
ko obrani od kakvog morskog proždrljivca koji 
joj radi o glavi. Sunce — zlatnožuta lopta, već 
se okupalo i uzdiglo iznad mora. Dan sve već- 
ma bijeli. Već se osjeća i toplina sunca. Sve se 
budi iz noćnog sna. Kraj oživljuje. U šumici jav- 
ljaju se ptičice pjevom jutarnje himne i veličaju 
krasotu prirode. Kao da se natječu, koja će se 
ljepšom pjesmom zahvaliti za sve dobrote i bla- 
gost u prošlom danu i za sretnu prospavalu noć. 

Na jednom drvetu u šumici savila je jedna obi- 
telj zelentarka svoje gnjezdašce. Roditelji su 
brižno uzgajali pet malih golih ptića. Majka je 
svoju dječicu cijelu noć pokrivala svojom perna- 
tom odjećom. Otac prospava na obližnjoj gran- 
čici gnijezda i budno pazi na svoju obitelj. Nje- 
žnom budnicom je probudio ženkicu. Ona se di- 
gla i stala na rub gnijezda pa promatra zado- 
voljna i sretna svojih pet stisnutih golišana. No- 
žicom i kljunom pročiha svoje perje i tako svrši 
svoju toaletu. Mališani se probude, cvrče i pište. 
Podižu svoje glavice prema majci i razvaljuju 
svoje žvaljaste kljuniće. Gladni su, cijelu noć 
ništa nisu jeli. Roditelji ih razumiju. Eto već 
mužjak odlijeće na potragu za hranom. Njega 
slijedi i majka. Marljivo donose hranu, da 
utaže glad malim gladušima. Kako su god još 
nejaki ti mališani, već se i oni bore za svoj 
opstanak. Natječu se, tko će se prije domoći 
hrane, pa se jedan preko drugoga uzdiže u 
gnijezdu, lepršeći golim krilašcima, turajući kl ju* 
nić do punog kljuna roditelja. Neumorno donose 
roditelji cijeli dan hranu, tako da su im volje 
pune hrane. 


Krasna je ta velika skrb i ljubav ptičjih rodi- 
telja prema ptičjoj djeci! Mnoga današnja majka 
mogla bi uzeti primjer te male i mile ptičice. Da 
je tako među današnjim mladim mamicama, onda 
se ne bi mali Jankić jučer gotovo utopio. Majčica 
se negdje zabavljala, dok joj se sinčić igrao s pi- 
jeskom na žalu. Dijete je htjelo iz mora sa stuba 
izvaditi s lopaticom pijeska. Buć, i u tren oka pao 
je u more. Pljusak je upozorio jednog kupača, i 
baš u zadnji čas izvukao je Jankića, koji se već 
dobrano bio nagutao morske vode. Umjetnim di- 
sanjem bio je spašen. Tek nakon jednog sata do- 
znala je »brižna« majka za cijeli slučaj. 

Sunce pomalo zavlada zemljom. Sve većma 
užaruje cijeli kraj. Sve se uklanja od žege, kao 
da je sve zamrlo. Tek tisuće cvrčaka neumorno 
zriču tako, da taru svoja krila o bedra. To zrika- 
nje odaje život prirode. Koliko se energije utroši 
na to monotono zrikanje. No ti pištavi glasovi 
ipak donekle djeluju povoljno na čovjeka, jer se 
žega nekako lakše snosi. To zrikanje traje sve 
do zalaza sunca. 1 tako prolaze dani. 

Mlade zelentarke već su poodrasle. Već dobi- 
vaju sivozelenu pernatu odjeću. Prije nego liježu 
na počinak, zapjeva mužjak uspavanku i zaželi 
svojoj obitelji dobar počinak. Sada se malo pro- 
tegne, namjesti se tako, da svoju glavu turi pod 
krilo, i tako spava. 

Nad Velebitom se pokazuju crni tmasti oblaci. 
Za čas se smrknuto kao usred noći. Teška zapara 
se spustila od težine vlažnoga zraka. Sve pred- 
osjeća neku promjenu i strahotu. Tamu od časa 
do časa. prekida bljesak duge sjajne krivulje na 
nebu, koja se stvara uslijed trenja oblaka. Time 
se puni zrak munjinom, koji se od vremena do 
vremena stresa uz prasak na zemlju. Zrak huji 
i fućka. More se zadimilo i zapjenilo, kao da je 
pobjesnilo, i ne vidiš ništa pred sobom. Kiša se 
spustila kao iz kabla. Vjetar lomi grane, čupa 
drveće, ruši crepove i dimnjake. Hara i uništa- 
va cijeli kraj. Gromovi pucaju, a njihova jeka u 
gorju tutnji i bruji. Propast svijeta! 

Tutnjava sve većma jenjava, more se opet uti- 
šalo i smirilo. Kiša je ohladila obalu i morske 
hridi. Zrak je opet ugodan i svjež. Svijet pomalo 
izlazi iz kuća i radoznalo se propitkuje o učin- 
cima nevremena. Ribići već sjedaju obalom za- 
ljeva i u mraku udičare ugore (jegulje), jer se 
sada poslije oluje najlakše love. 

Novi dan i opet sviće u onom ljubičastom 
osvjetljenju. Ribice se i opet praćakaju. Miomiris 
se širi i nadima pluća. Ali nešto manjka. Ne čuje 
se jutarnja himna zelentarka. Sretna obitelj je 
zamuknula. Eno mužjak sjedi, a malo niže blizu 
zemlje i ženka. Oba ptića sjede nepomično i 
bulje na zemlju. Sva sreća, trud i muka ležala je 
pred njima: gnijezdo i pet mrtvih ptića. To jutro, 
iako je bilo kao i prije divno, bilo je ipak žalosno. 

STJEPAN GOTVALD 

Glazba 

Žalobna matineja u Narodnom Ka- 
zalištu u Zagrebu održana je na spo- 
men Viteškom Kralju Aleksandru I. 
Ujedinitelju u nedjelju 21. o. mj. Or- 
kestar Narodnoga Kazališta izveo je 
pod dirigentom Baranovićem slavnu 
Beethovenovu Treću simfoniju »Eroi- 
cu«, u kojoj dolazi ona poznata po- 
smrtna koračnica, kojom je i tijelo 
Kralja Aleksandra ispraćeno u Mar- 
seilleu i dočekano u Zagrebu. Zatim 
je izveden odlomak iz krasnoga »Sta- 
bat Mater« od Dvofaka, a na koncu 
»Jugoslavensku ouverturu« od Va- 
troslava Lisinskoga. Dakle program 
je bio ispunjen sve skladbama, koje 
su doista značile ono najbolje, što 
se na ovakvom žalobnom spomen- 
koncertu može izvoditi. 

Film 

Film o atentatu na blagopokoj- 
noga Kralja Aleksandra. Svečani do- 
ček Kraljev u Marseille-u 9. o. mj. 
bio je kao svjetski događaj prvoga 
reda i filmovan za filmske žurnale. 
Tako je jedan filmski operater fil- 
movao vožnju auta, u kojem su bili 
Kralj i Barthou, baš u onom času, 
kad je do auta poletio atentator i 
izvršio svoje zločinačko djelo. Taj je 
film još iste noći razvijen i kopiran 
te stavljen na raspolaganje francus- 
koj vladi. Nekoliko je kopija tog 
filma dospjelo i u neke druge drža- 
ve, iako je daljnja izradba filma bi- 
la zabranjena. Neke države, na pr. 
Njemačka, Nizozemska itd., zabra r 
nile su prikazivanje tog filma. A u 
Francuskoj je prikazivanje dopušte- 
no, nakon što su prizori samog aten- 
tata iz filma maknuti. 

Nesretni film o marsejskom aten- 
tatu. Filmski operater Edmund De- 
scomb, koji je onako slučajno film- 
ski snimio cijeli atentat na blagopo- 
kojnoga Kralja Aleksandra, pet je 
dana kasnije umro od kapi. Taj film 
vozio je parobrod »Georg Washing- 
ton« iz Francuske u Ameriku, pa je 
s parobroda imao biti aeroplanom 
brže dopremljen na kopno, međutim 
kod toga se aeroplan stropoštao u 
more te je jedan čovjek poginuo, a 
trojica su spašena. 

Film o postanku mandžurske dr- 
žave. Vlada carevine Mandžukuo dala 
je izraditi film o tom, kako je na- 
stala ta nova država. Tekst je složio 
mandžurski pisac Kogo Noda, a iz- 
radba filma je povjerena jednom ja- 
panskom filmskom poduzeću. 

Nov film o Djevici Orleanskoj bit 
će izrađen s Gretom Garbo u naslov- 
noj ulozi. To će biti zvučni film za 
razliku od nijemog filma o istoj Sve- 
tici-junakinji, koji je kolao prije više 
od pet godina, te je tada i u našem 
listu bilo o njem opširnije govora. 

Češki film »Rijeka«, koji je nagra- 
đen međunarodnom filmskom nagra- 
dom jesenas u Veneciji i koji češka 
kritika hvali, prikazuje se ovog tjed- 
na u zagrebačkom Olimp-kinu. 


Radio 

Radio-stanica kod Jerusalema. Se- 
dam kilometara sjeverno od Jerusa- 
lema gradi se nova radio-stanica. Ja- 
kost će joj biti 20 kilowata. Radit će 
na valu 449.1 m. 

Četiri nove goleme radio-stanice, 

•svaka s jakošću od 160 kilowata, gra- 
de se u Droitwichu u Engleskoj, u 
Lahti u Finskoj, u Motali u Švedskoj 
i u Bodu u Rumunjskoj. 

Školski radio u Južnoj Africi. Ra- 
dio-stanica u Kapstadtu uvela je, da 
pet dana u tjednu svaki put po pola 
sata daje školski program namijenjen 
u prvom redu školama, koje su po 
udaljenim selima. Ondje naime svaka 
škola mora imati radio-aparat za pri- 
manje, koji služi kao redovito škol- 
sko pomagalo. 

Književnost 

Obavijest o Knjižnici Dobrih Ro- 
mana. Ovih dana razaslana je stal- 
nim pretplatnicima Knjižnice Dobrih 
Romana roman »Obitelj vojvode Hr- 
voja« od Narcisa Jenka. Taj zaista 
vrijedni izvorni roman jednog od naj- 
darovitijih bosanskih novijih pisaca, 
koji je nažalost prerano umro-, za- 
služuje opću pažnju. Djelo je veliko 
kao Sienkiewiczev »Quo vadiš« te iz- 
lazi u dvije knjige. Druga će knjiga 
izaći još do konca godine. Još prije 
toga izaći će u studenom roman »Kra- 
suljak« od Jaroslava Durycha, koji 
je trebao još ljetos izaći, te je već 
dobrim dijelom i dovršen u tisku, ali 
je dotiskavanje iz tehničkih razloga 
moralo biti odgođeno, dok ne iza- 
đu sve članske jeronimske knjige. 
Roman »Krasuljak« bit će događaj 
prvoga reda za ljubitelje prave knji- 
ževnosti. Isto tako Papinijevo djelo 
»Gog«, kojim će Knjižnica Dobrih 
Romana obradovati svoje čitaoce na- 
kon Durychova »Krasuljka«. Kako vi- 
dimo, Knjižnica Dobrih Romana ima 
za naredne mjesece nada sve zanim- 
ljiv program. 

Louis Barthou kao pisac. Francuski 
ministar vanjskih posala Barthou, ko- 
je poginuo prigodom marseljskog 
atentata zajedno s blagopokojnim 
Kraljem Aleksandrom, bio je velik 
ljubitelj književnosti, a i sam je ra- 
dio na književnom polju i pisao knji- 
ge. Veoma je volio pjesništvo te je 
svojim perom posebno osvijetlio pje- 
sništvo Victora Hugo-a i Baudlairea. 
Napisao je književne studije o veli- 
kim francuskim govornicima Mira- 
beau-u, Dantonu i Lamartine-u. Pisao 
je i s područja povijesti i politike. A 
napisao je i knjigu o velikom njema- 
čkom glazbeniku Wagneru pod na- 
slovom »Ljubavni život Rikarda Wa- 
gnera«, te je Wagnera držao jednim 
od najvećih genija, koje je čovječan- 
stvo' upoznalo: »Njegova divna djela, 
koja su provela prevrat u svijetu 
zvukova, postigla su besmrtnost«, ri- 
ječi su tog zanimljivog Francuza, koji 
je i svojim književnim i svojim drža- 
vničkim radom završivši ga tako tra- 
gičnom smrću zaslužio opće udiv- 
ljenje. 


- 'Jcučlu’vu > ptej&ds 

Dr. Velimir Deželić sin: CRVENO 
SELO, Jeronimsko svijetlo br. 7., str. 
32, cijena 1 dinar. — Osvanuo je ovaj 
novi jeronimski dinarski sveščić, u 
kojem naš socijolog dr. Deželić na 
osobito lijep način pokazuje, što zna- 
či komunizam i boljševizam za selo. 
U doba, kad podzemni elementi na- 
stoje zatrovati i naše selo pogubnim 
komunističkim idejama, ova je bro- 
šura dragocjeno štivo, koje treba 
dati u ruke nesamo svakom seljaku 
nego i svakom inteligentu, da dobije 
pravi pogled na jedno od najvažni- 
jih pitanja današnjeg doba. 

Dječji časopis »Mala Mladost« ušao 
je u peto svoje godište. Prvi broj 
osvanuo je opet lijep i zanimljiv, te 
ne može biti, a da ga dijete na du- 
šak ne pročita, ako mu se omogući, 
da do tog lista dođe. Izbor slika i 
priča osobito je dobro uspio kod 
ovog broja (priče »Baba Mutimba«, 
»Zlato«, »Lažljiva priča« pročitat će 
svako dijete i tri-četiri puta uvijek 
s jednakim uživanjem!), pa ako tako 
bude nastavljeno, bit će ovogodišnja 
»Mala Mladost« još bolja od lanjske. 

I oprema ovog prvog broja je nova 
i lijepa. Zanima nas slijedeći broj, 
a zanimat će i svu našu djecu, pa 
zato nemojte propustiti, a da ne date 
svojoj djeci, da se pretplate i tako 
stalno čitaju ovaj svakako najzanimlji- 
viji hrvatski dječji list. Pretplata stoji 
samo 10 dinara na cijelu godinu. Na- 
ručuje se i pretplaćuje i kod Uprave 
»Obitelji«, s kojom zapravo »Mala 
Mladost« čini jednu cjelinu. 

ŠEZDESETA GODIŠNJICA 
KSAVERA MEŠKA 

Našim čitaocima nije ovaj odlični 
slovenski pisac nepoznat. Prije tri 
godine donijeli smo u »Obitelji« već 
jednu poveću njegovu pripovijest, a 
u ovom broju evo donosimo drugu u 
počast šezdesete godišnjice, koju 
Ksaver Meško slavi evo danas. Rodio 
se naime 28. listopada 1874. Po zva- 
nju je svećenik, a kao pisac javlja se 
već od g. 1892. pa neprekidno do da- 
nas. On je pripovjedač svoje vrsti, 
posve različan po stilu od Finžgara, 
uz kojega je on zapravo najjači ka- 
tolički predstavnik u slovenskoj knji- 
ževnosti, Meškov način pripovijedanja 
sav je produhovljen finom poetič- 
nošću i dubokom osjećajnošću. Ne 
stvara djela velikog opsega, nego 
voli u manjem opsegu dati svu svoju 
dušu i zgrnuti što veće blago čistih 
književnih dragocjenosti. U tome mu 
nadaleko nema premca među Sloven- 
cima ni među Hrvatima. Rado piše 
legende, a posebnu ljubav posvećuje 
građi uzetoj sa sela. Isprva se u nje- 
govim djelima isticala jaka pesimi- 
stička nota, ali joj se on kasnije oti- 
mao te je davao i maha pjesničkom 
optimizmu. Čitati Meška znači do- 
življavati čist umjetnički užitak. I 
zato on zaslužuje prigodom svog 
šezdesetgođišnjeg jubileja, da na nj 
i hrvatska čitalačka javnost svrati 
veću pažnju nego dosada. 

Dr. J. A. 

SPREMANJE KRUMPIRA ZA ZIMU 


Dobra domaćica nastoji, ako 
joj je to ikako moguće, spremiti 
za zimu dovoljnu zalihu krum- 
pira, pa da ga ne mora onda zi- 
mi kupovati, kad je skuplji, a i 
kad ga ne može po volji dobiti 
onakvog, kakav ona hoće. Ali 
nije malo briga s tim, kako 
krumpir za zimu dobro spremiti, 
da se ne pokvari. 

Najbolje je krumpir spremljen 
za zimu, ako ga naspemo u po- 
sebni sanduk iz probušenih da- 
saka (ili gustih letava), koji ima 
dolje posebna vratašca, da kroz 
njih krumpir možemo vaditi, ko- 
liko nam ga koji dan treba. Ta 
su vratašca na donjem dijelu 
sanduka zato, da se sav krumpir, 
kadgod vadimo, koliko trebamo, 
pokrene i pomakne, jer mu to 
dobro čini, osobito pred prolje- 
će, da prerano ne pusti klice. 

Ako nemamo takva sanduka, 
treba krumpir spremiti u ugao 
suhog i od studeni zaštićenog po- 
druma. Pod krumpir treba nešto 
staviti, što će ga čuvati od vlage: 
najbolje sloj drvenog uglja ili 
koksa. Gomile naslaganoga 
krumpira ne bi smjele biti veće 
nego 1 metar visine. Drveni 
ugalj i koks imaju i posebno 
svojstvo za dezinficiranje, pa 
krumpir na njem ne gnjije tako 


lako kao inače. Prostorija, u ko- 
ju smo spremili krumpir, treba 
da je tamna, suha i hladna, da 
krumpir prerano ne proklija, jer 
ako jedamput pusti klice, izgu- 
bi na ukusu. Ako je podrum vla- 
žan, dosta je, da u nj od vremena 
do vremena metnemo komad ne- 
gašena vapna ili klorova vapna. 
Vapno će se raspasti u prah pa 
može biti kasnije upotrebljeno 
za gnoj u vrtu. Ali ako je po- 
drum previše suh, treba da u nj 
stavimo posudu s vodom. Ako 
podrum ima zduhu, treba u njem 
kod zatvorenih prozora zapaliti 
malo sumpora na limenoj tavi, 
pa onda ga dobro prozračiti, a 
dobro je i stijene okrečiti, jer 
tim postane prostorija zdrava za 
zalihu, koju u nju kanimo spre- 
miti. Za toplijih dana, a i o po- 
dne onih dana, kad je zima, tre- 
ba podrum zračiti, da iz njega 
izađe para, koja izlazi iz krum- 
pira. Kad je žestoka zima, dobro 
je krumpir pokriti starim vreća- 
ma, ali ih nikad ne smijemo du- 
go ostaviti da leže. 

Ako krumpir postane slatka- 
sta teka, obično se misli, da se 
smrznuo, ali nije uvijek tako, 
nego je samo radi niske topline 
u njem nastala izmjena tvari. 
Taj slatkasti tek će opet iz krum- 

pira nestati, ako ga neko vrije- 
me držimo u toplijoj prostoriji, 
ako ga kuhamo u ljuski, a tako 
sačuva i najveću svoju hranji- 
vost. Što je krumpir stariji, lju- 
ska mu se scvrkne, pa je prije 
kuhanja treba oguliti: ali onda 
se krumpir više ne smije kuhati 
u vodi, nego u pari. 

Jelovnik 

Juha od rakova. Skuhaj 12 do 15 
rakova u slanoj vodi. Meso povadi, 
a ljuske lagano u mužaru zdrobi i 
metni ih pirjati na maslac, zalij vo- 
dom ili juhom te kuhaj jedan sat. 
iNačini zapržak, pomiješaj i procijedi 
na gusto sito i ukuhaj okrugljice od 
mrvica. Metni u zdjelu i meso iz Škara 
i repova. 

Jastogi u majonezu. Kuhaj jastoge 
u vreloj slanoj vodi, ohladi ih i po- 
vadi meso, koje pomiješaj sa gustim 
majonezom. Nekoliko repova ostavi 
za ukras. Složi na staklenu zdjelu u 
obliku polukruglje, prevuci gustim 
majonezom, metni odozgo nekoliko 
repova i obloži sa nasjeckanim aspi- 
kom i peršinom. 

Topla galatina od zeca. Samelji 
jedan kg zečjeg mesa, 10 dkg sla- 
nine, 10 dkg kuhanog jezika i dva 
kisela krastavca. K tomu primiješaj 
dvije žlice bešamela, kuhanog tijesta 
od brašna i mlijeka, dva cijela jaja, 
soli i mirodije za paštete. Sve dobro 
miješaj. Glatki oblik za kuhanje mesa 
namaži maslacem, napraši brašnom, 
napuni priređenom smjesom i kuhaj 
u pari. Od preostalih zečjih otpadaka 
načini umak od divljači. Kuhano 
meso iskreni na zdjelu, prelij sa nešto 
umaka, ukrasi sa malim, bijelim cvje- 
tačama i kolačima iz lisnatog tijesta. 

Kaša od zeca sa zečjim odrescima. 
Skini zecu meso sa hrpta, a ostalo 
pirjaj na masti sa narezanom slani- 
nom i polijevaj sa vrhnjem. Kad je 


SVAGDJE SE V ZAGREBU GOVORI . . . . 

da je u pomodnoj kući Lebinec 
i drug najveći izbor novih tkanina 
za jesen i da će svaka dama naći 
ono što odgovara njenom ukusu. 

Milostive gospođe! Dođite i osvjedočite se. 

ŠTOFOVI 
SVILE 
PRIBORI 

meso mekano, poskidaj ga sa kosti 
i samelji, a kosti metni na zapržak 
sa šećerom te zalij i kuhaj, da bude 
gusti umak. Umak procijedi i pri- 
miješaj k samljevenom mesu, dodaj 
još soli, mirodije za paštete i malo 
crnoga vina, da bude sočna, ali ne 
mekana kaša. To ostavi na toplom. 
Meso sa hrpta nareži na kose, dva 
prsta široke odreske, svaki proreži i 
otvori, malo pretući, namaži senfom, 
našpikaj, metni u brašno pa* peci 
naglo kao bifteke i posoli. Kašu od 
mesa složi na zdjelu kao piramidu, 
a okolo obloži odrescima. Na mast, 
gdje su pečeni odresci, metni žlicu 
maslaca, koji protari sa brašnom, za- 
lij sa malo juhe, procijedi i ponudi 
uz meso. 

Pogačice od sala. Četvrt kg sala 
nastruži nožem, odstrani sve kožice 
i umijesi sa 16 dkg brašna te načini 
oblik opeke. Umijesi tijesto iz 34 
dkg brašna, jednog žumanjka i jed- 
nog cijelog jajeta i 2 dkg u mlakom 
razvaljaj, metni u sredinu salo i pre- 
klopi ga sa sviju strana sa tijestom. 
Odmah razvaljaj, ponovo preklopi 
kao i listavo tijesto. Pusti počivati. 
Nakon nekog vremena razvaljaj, pre- 
klopi i opet pusti počivati. Kad ga 
treći put razvaljaš, reži iz njega 
okrugle ili četverouglaste pogačice. 
Pogačice složi u tepsiju i peci. Pe- 
čene pospi sa vanilijinim šećerom, a 
u sredinu metni malo marmelade od 
kajsija. 

Jastučići od krumpirova tijesta. 

Skuhaj krumpir pa ga oguli, naribaj 
i pusti da ohladi. Onda pomiješaj 
u nj četvrtinu vage brašna, jaja i soli. 
Načini tijesto, koje razvaljaj na pol 
prsta debelo. Izreži četvorine, kojima 
u sredinu metni malo pekmeza od 
šljiva, pa uglove lijepo stisni skupa, 
da pekmez kod kuhanja ne ispadne. 
Zatim te jastučiće kuhaj u slanoj vodi. 
Kad su kuhani, metni ih na zdjelu i 
pospi žemljinim mrvicama prženim u 
masti (ili mašću pa onda šećerom i 
cimtom). S. A. 

Majka i dijete 

Kada smijemo metnuti dojenče da 
sjedi? Prije po godine nikako. A i 
onda samo u slučaju, da se dijete 
samo može sjedeći držati, a ne da 
moramo oko njega pometati jastuke 
i tako ga poduprijeti u sjedenju. Ne 
treba se previše žuriti te silom htjeti, 
da dijete što prije sjedi, jer to može 
veoma naškoditi njegovim kostima. 

Hrana dojenčeta od 6 mjeseci. 
Glavna mu je hrana još uvijek 


mlijeko, samo sad već manje pro- 
rijeđeno {% mlijeka i % vode), a 
posve neprorijeđeno mlijeko ne smije 
dijete nipošto dobiti prije navršene 
godine dana. Nakon 6 mjeseci dobiva 
dijete 5 obroka na dan (samo ako je 
slabo, ostaje i dalje 6 obroka). 
Obroci mu se daju svaka 3 H sata, 
i to tri puta mlijeka, 1 obrok pasi- 
ranog variva ili riže i si., a 1 obrok 
kaše od krupice (grisa) na mlijeku, 
koja se može zamastiti malom žliči- 
com rastopljena maslaca. Mjesto jed- 
nog obroka mlijeka može dobiti juhu 
od zelenja ili telećih kosti, ali vrlo 
malo posoljena. Mlijeka ne bi smjelo 
dobiti više od pola litre na cijeli dan. 
Voćnih sokova treba svaki dan da 
dobije. 

Sa sviju strana 

Muškarci više nose očale nego žene. 

Dokazano je statistički, da ima dvo- 
struko više muškaraca, koji moraju 
nositi očale, nego što .ima takvih 
žena. 

Koji je najbolji sport za žene. Sa- 
vez žena-sportista u Engleskoj prire- 
dio je nedavno anketu o tome, koji 
je najbolji sport za žene. Većina En- 
gleskinja, koje se bave sportom, od- 
govorilo je, da je tenis najljepši sport 
za žene i da je ujedno najotmjeniji. 
Svi ostali sportovi da daleko zaostaju 
iza tenisa. Nakon tenisa oduševlja- 
vaju se Engleskinje za plivanje, bi- 
ciklistiku i skijanje. Za ostale spor- 
tove kažu Engleskinje, da nijesu za 
žene. 


Prvi ovogodišnji broj »Male Mla- 
dosti« baš je izašao. Ako pošaljete 
pretplatu do konca listopada, plaćate 
samo 10 dinara za cijelu godinu, a u 
protivnom slučaju 15 dinara. 

Zastupstvo: »Jugefa« k. d., Zagreb. 
Oglas registr. pod S. Br. 12.314 od 25. VI. 1934. 

11. Jugoslavenski parlamenat u Beo- 
gradu na zajedničkoj sjednici po- 
slaničke kuće i senata prozvao je 
blagopokojnoga Kralja Aleksan- 
dra Viteškim Kraljem Ujedinite- 
ljem. Kraljevski namjesnici polo- 
žili zakletvu pred parlamentom. 

12. Francuski ministar unutrašnjih 
djela Sarraut dao ostavku radi 
manjkavih policijskih mjera pri- 
godom dolaska našega Viteškoga 
Kralja Ujedinitelja, te se mogao 
desiti onaj strašni atentat. Smi- 
jenjeni su i prefekt u Marseille-u 
i drugi viši policijski činovnici. 

13. Nj. V. mladi Kralj Petar II. sti- 
gao iz Londona u Jugoslaviju 
svečano dočekan na granici, u 
Ljubljani, Zagrebu i Beogradu. — 
Svečani sprovod Barthoua u Pa- 
rizu. 


14. Smrtni ostanci Viteškoga Kralja 
Aleksandra I. Ujedinitelja stigli 
ujutro dočekani od golemog 
mnoštva naroda u Split, a pred 
ponoć u Zagreb, gdje je doček 
bio još veličanstveniji. — U Bu- 
enos Airesu završen svjetski eu- 
haristijski kongres. 

15. U Parizu umro Raymond Poin- 
care, jedan od najglavnijih fran- 
cuskih političara, koji je za 
vrijeme svjetskoga rata bio pred- 
sjednik francuske republike, a 
g. 1924. je, kad je u Francuskoj 
nastala teška valutna kriza, opet 
on uzeo kormilo Francuske u ruke 
kao predsjednik vlade te je doista 
spasio svoju državu od teških po- 
tresa. 

16. Tisuće i tisuće naroda prolaze 
kraj lijesa. Viteškoga Kralja Ale- 
ksandra II. Ujedinitelja u kraljev- 
skom dvoru u Beogradu. — Usta- 
novljeno je, da je atentator, koji 
je imao krivu putnicu na ime Ke-, 
lemen, zapravo bio Vladimir Ge- 
orgijev, rodom iz Bugarske, bivši 
član makedonske terorističke or- 
ganizacije. — U Beograd stigao 
rumunjski kralj Karol. 

17. U Beograd stigli na sprovod bla- 
gopokojnoga Kralja Aleksandra 
predsjednik francuske republike 
Lebrun, bugarski princ Kiril, en- 
gleski princ Đuro, bivši grčki 
kralj Đuro i zastupnici drugih 
vladara i država. — Japan pred- 
laže Engleskoj, da sklope ugovor 
o nenapadanju. 

18. Veličanstven sprovod Viteškoga 
Kralja Aleksandra I. Ujedinitelja 
u Beogradu, na kojem je sudje- 
lovalo nekoliko stotina tisuća na- 
roda iz čitave Jugoslavije, a no- 
šeno je 15.000 vijenaca (od tih 
150 srebrnih). Iz Beograda je 
mrtvo tijelo Kraljevo preveženo 
u Topolu i sahranjeno na brdu 
Oplencu u crkvi, koja služi kao 
kraljevska grobnica. Cijeli spro- 
vod je trajao od 8 -sati ujutro 
do 3 sata po podne, kad je Kra- 
ljevo tijelo položeno u grob na 
Oplencu. — Uveče otputovao je 

^predsjednik' francuske republike 
Lebrun iz Beograda natrag u 
...... Francusku. 

Za dobra djecu 


PRIČA O ZMAJEVIMA I AŽDAJAMA 

(Arnautska narodna priča) (Svršetak} 


Pred njim velika kamena dvorana, sred dvo- 
rane ključa česma, a u uglu zgurila se grdna až- 
daja prikovana lancem uza zid, a lanac je bio 
tako dug, da je glava nemani mogla doći blizu 
česme, ali vode nije mogla doseći, da se na- 
pije. 1 tako je Bog zna otkada patila od neuga- 
šene žeđi i smalaksala tako, da je bila suha kost 
i koža, te se od slabine jedva i micala. 

Kada ugleda mladoga junaka, stade mu se sla- 
bim glasom moliti: 

»Smiluj mi se, junače, i daj mi bar čašu vode, 
da pogasim vatru, koja mi pali grudi. Smiluj mi 
se i dat ću ti, da živiš sto godina dulje, nego bi 
inače živio.« 

Mladiću se sažali to jadno stvorenje i on joj 
natoči na česmi čašu vode, a žedna je neman 
ispi pohlepno, kao da je kap. 

Aždaja zamoli još čašu i obeća mu još sto go- 
dina života. 1 tako još dvaput za svaku čašu po 
sto godina, a po peti put reče: 

»Eto ti još sto godina, ako mi čašu vode po- 
liješ preko glave.« 

Čim joj je glavu pokvasila voda, vrati se až- 
daji snaga i napevši sve sile prekide lanac, ko- 
jim je bila vezana, iziđe na vrata da uteče. Pu- 
tem sretne kraljevnu, pograbi je te s njom poleti 
nebu pod oblake. 


Mi moramo biti jeftinili, jer 
imademo mnogo mušterija 

Mi moramo paziti, da je roba dobra, jer 
poslužujemo hiljade i hiljade mušterija 
u Zagrebu i mušterija izvan Zagreba, 
lcoje robu naručuju iz naših kataloga, 
po slikama. Ljudi kupuju robu, a da je 
nisu nj vidjeli. To povjerenje najljepše 
je priznanje našem radu. I zato ulažemo 
sve sile u najsavjesnije izvršavanje po- 
štanskih naloga; zato kontroliramo sva- 
ku pojedinu pošiljku dva puta. Mi pa- 
zimo na mušterije, jer čuvamo naš glas 
najveće trgovačke i otpremne kuće u 
Jugoslaviji. Naručujte sve što Vam tre- 
ba. po našem katalogu- 

Zajamčujemo Vam ispravnu kvalitetu robe. Da- 
jemo zamjenu ili vraćamo novac, ako roba ne 
odgovara. Ako VI lično još nemate katalog, 
pišite nam jednu kartu. Poslat ćemo Vam ga 
smjesta i besplatno. 

I onda ćete se uvjeriti, da se isplati biti 
mušterija najveće trgovačke i otpremne 
kuće u Jugoslaviji. 


Tko Štedi, taj kupuje ked trgovačke kuće 



Kada to ugleda mladić, bilo mu je da poludi 
od tuge i brige. 1 odsad nije ni na što mislio, 
nego kako će naći opet svoju 'ženu. Uze svoj 
vjerni mač, oprosti se od tasta, te krenu u svijet, 
da nađe i izbavi ženu. Prelazeći brda i doline 
namjeri se na pustom brdu na pećinu, a pred 
njom sjedi njegova sestra, koja se udala za 
zmaja. 

Oboje se obradovaše, što su se nakon dugog 
vremena opet sastali te se upitaše za zdravlje i 
življenje. I dok su tako razgovarali, začuje se iz 
daleka šum kao grmljavina. 

»Eto moga muža,« reče sestra. »Hajde sakrij 
se, da te ne ugleda iznenada, jer bi te pogubio. 
Nego čekaj, dok mu ja za te reknem.« 

Kad se brat sakrio, stiže zmaj kući, a prva mu 
je riječ bila: 

»Osjećam ljudski miris. Da nije tko strani do- 
šao?« 

»Nije stranac, nego najbliži rod.« 

»Ako je rod, da nije tvoj najmlađi brat?« upita 
zmaj. »Ako jest, neka se ne krije, jer dobro mi 
je došao. Daj mi ga izvedi!« 

Sestra izvede brata iz skrovišta, i kad se poz- 
dravio sa šurjakom, upita ga zmaj: 

»A koje te dobro nosi k nama, prijatelju?« 

»Nije dobro, nego zlo,« reče mladi junak i is 
pripovjedi, što mu se desilo, te ga zamoli: »Ako 
znaš, gdje bih mogao naći onu aždaju, učinio bi 
mi veliko dobro.« 

»Ne znam ja,« reče zmaj, »ali eno na onom 
brdu moga brata, pođi k njemu, možda on zna 
za tu aždaju.« 

Mladić zahvali i pode drugom zmaju i tu nađe 
sestru i sve mu se desi kao u prvog. I ovaj zmaj 
nije znao za aždaju pa ga je uputio trećem bra- 
tu, koji je najstariji i najpametniji. Kad je došao 
i k njemu, ovaj mu reče, da zna za aždaju, ali ga 


NJEGA LICA I PUTI 

Bez njege jest mladost rugoba trajna, 
Sa njegom jest mladost ljepota bajna 
Razlika u izgledu istog lica: 



Bez njege Prolazna njega Redovita njega 

Kroz stoljetna iskustva preporučamo za njegu lica ono 
što je uistinu najbolje za njegu masnog lica, a to jest 

MANDULA CREMA ZA LICE 

koja čisti lice od nabora, bobuljica, prištića, lišaja 
1 od sunčanih pjega. Cijena lončića Dm 15*—. Novo- 
đerma sapun Din 10 — . Proizvodi i stavlja u promet 
stara g. 1599 osnov. KAPTOLSKA LJEKARNA SV. 
MARIJE, Ijek. V. Bartulić, Zagreb, Dolac kraj Tržnice 

savjetuje, neka se kani ići pred nju, jer nju ne 
može raniti ni nož ni mač ni svladati bilo koja 
snaga. Jedino s lukavštinom bi se možda mogla 
prevariti. 

Mladi junak uza sve svjetovanje pođe da nađe 
aždajinu kuću, kako mu je zmaj kazivao, i tu 
ugleda svoju jadnu ženu, kako plače. Zagrli je 
te joj ispriča sve svoje nevolje. Zatim je upita, 
znade li, u čemu se krije aždajina snaga. Ali ona 
nije znala, nego mu obeća, da će to saznati. Do- 
govoriše se dakle, kako će kraljevna prevariti 
aždaju. 

Uto se začuje iz daljine silna buka, i kraljevna 
brzo sakri svoga muža. Kada aždaja stiže i mla- 
dić je iz svog skloništa ugleda, bijaše tako silna 
i grda, da mu je od straha srce zakucalo, te on 
izgubi sto godina života od -onih, što mu ih je až- 
daja za vodu dala. 

Ušavši u kuću začudi se aždaja, da je mlada 
kraljevna mirnija i vedrija nego druge dane, te 
ga je dočekala lijepom večerom. Kad se aždaja 
navečerala, udobrovoljila se, položila glavu kra- 
ljevni na krilo, a ova ga stala rukom češati i 
gladiti. Videći kraljevna, kako aždaji to godi, 
ohrabri se i upita: 

»Eto sam u tebe već dosta dugo i još ne znam, 
gdje je snaga tvoja.« 

»Moja snaga je u mojoj duši,« odvrati zmaj. 

»A gdje ti je duša?« 

»Eno tamo pod ognjištem,« reče aždaja i usta- 
ne da iziđe napolje. Kad je prolazila kraj bra- 
tova skrovišta, ugleda ovaj aždaju, prepade se i 
od straha izgubi opet sto godina života. 

Kada se aždaja vratila u sobu, ugleda kraljev- 
nu kod ognjišta, kako ga čisti i redi te kiti cvi- 
jećem i vijencima. 

»Što to radiš na ognjištu?« upita aždaja. 

»■Kitim i redim tvoju dušu, da joj bude ljepše 
na ognjištu.« 

Nasmija se aždaja i reče: 

»Prevario sam te, nije tu moja duša.« 

I kraljevna uze opet aždajinu glavu na krilo 
te ju stane Česati i gladiti, a kada se aždaja udo- 
brovoljila, upita opet, gdje joj je duša. 

»Eno tamo na tavanici,« reče aždaja i ustane 
da iziđe na dvor. Kad prođe kraj mladićeva skro- 
višta, ovaj se opet prepade i od straha izgubi po- 
novo sto godina života. 

Kada se aždaja vratila u sobu, ugleda kraljev- 
nu, kako čisti i redi tavanicu te je kiti cvijećem. 
»Što to radiš?« upita aždaja. 

»Kitim i redim tvoju dušu,« reče. 

Aždaja se opet nasmija i reče: 

»Nije tamo duša moja, ja sam te tek prevario.« 

I opet uze kraljevna aždajinu glavu na krilo 
te je stade česati i gladiti, a kada je od toga 
aždaju obladao drijemež, upita je opet, gdje 
joj je duša. 

»Eto, da ti pravo kažem,« reče aždaja, »moja 
duša je u aždaji, mojoj majci, usred mora. U 


njoj je zec, u tom zecu je lastavica, a u lastavici 
jedno jaje, a u tom jajetu leži moja duša.« 

To- rekavši diže se aždaja, da iziđe. Kad je 
prošia kraj skrovišta mladoga junaka, izgubi 
ovaj od straha opet sto godina života. 

Kada je sutradan aždaja pošla svojim običnim 
putem, izvede kraljevna svoga muža iz skrovišta 
te mu natanko ispripovjedi, što je od aždaje sa- 
znala. Mladić joj zahvali te reče, neka se nada 
skorom oslobođenju. I pođe brzo k svojim ze- 
tovima, zmajevima, ispriča im sve, te krenuše f 
oni s njim, da nađu u moru aždaju. Tu su na 
obali čekali neko vrijeme, dok neman ne iziđe. 
Ugledavši junaka navali na nj, ali na svoju ne- 



U ISTI ČAS PRSNU I AŽDAJA I UGINE... 


sreću, jer joj mačem odrubi glavu. Tek što se 
mrtva oborila, izleti iz nje zec te stane poljem 
bježati, a zmajevi otisnuše zadnjim te ga zada- 
više. Ali iz njegove utrobe izleti golub pod nebo, 
a zmajevi poletiše za njim te ga uhvatiše i done- 
soše svome zetu. On zakla goluba, izvadi mu 
iz utrobe jaje te se s njime vrati kući aždaje, u 
kojemu je njegova žena bila zarobljena. Kada 
aždaja ugleda u rukama mladića jaje, stade se 
od straha po svem tijelu tresti te ga zaklinjaše: 

»Aman, čuvaj mi to jaje, da ga ne zdrobiš, i 
ja ti vraćam ženu tvoju i ono trista godina, što 
sam ti oduzela.« 

»Ženu ću sebi sam osloboditi, a tvojih godina 
ne trebam,« reče mladić i zdrobi rukama jaje. 
U isti čas prsnu i aždaja i ugine. 

A mladić zagrli svoju ženu te je povede sa so- 
bom kući. Kad stari kralj ugleda kćer, vrlo se 
obradova i naredi veliko slavlje. I tako osta 
mladi junak u kralja te življaše sretno sa svo- 
jom kraljevnom. 

Pribilježio DR Ć/RO TRUHELKA 

Nervpzan. »Zašto nosite vatu u 
ušima? Da li ste možda prehlađeni?« 

»A ne, nego imam običaj da bub- 
njam prstima po stolu i ne mogu se 
toga odučiti, a strašno me to smeta, 
jer sam vrlo nervozan. Zato nosim 
vatu u ušima.« 

Jednostavno. »Ti magare, zar ne 
možeš zapamtiti: desna je ruka ona, 
koja. ima palac na lijevo, a lijeva ona, 
koja ima palac na desno!« 

Osvetljiv čovjek. »Šta se dogodilo?« 
pita Zagrepčanin hrpu ljudi, koji 
stoje u Jurišićevoj ulici. 

»Šofer se zaletio u izlog modistice 
i sve je razbio.« 

»Sigurno je njegova žena kupovala 
u tom dućanu šešire.« 

O konju i magarcu. »Koliko ima 
konj nogu?« 

»Pa četiri.« 

»A ja velim osam. Dvije prednje, 
dvije zadnje, dvije lijeve, dvije desne; 
to je osam.« 

»Mudar si ti. A reci ti meni, koliko 
ima magarac nogu?« 

»Isto osam.« 

»Nego šta još! Magarac nema nego 
dvije, noge.« 

»A; kako to?« 

»Eto, lijepo. Pogledaj sam sebe, 
pa ćeš vidjeti.« 

Bez vizuma. Učitelj: »Zašto je 
Krištof Kolumbo tako slavan?« 

Učenik: »Zato jer je bez vizuma 
došao u Ameriku.« 

Baš prava zima. Iznenada udarila 
žestoka zima, pa jedan profesor veli 
drugom: 

»Što je zahladilo! Baš prava zima!« 

»Da, čitao sam to u novinama,« 
odgovara drugi. 


Razumno dijete. »Dođi amo, Mi- 
lane, imam ti nešto na samu kazati!« 
zovne otac neposlušnoga sina držeći- 
šibu za leđima. 


»Ah, dragi tata, ne trebaju djeca 
sve znati!« odgovori mali ugursuz. 

Tko je bogatiji? Dva se dječaka 
prepiru, čiji je otac bogatiji. 

»Moj je otac bogatiji od tvoga,« 
veli jedan. 

»To ti ne vjerujem,« odgovara 
drugi, »jer ti si sigurno uračunao i 
onaj novac, koji je on posudio mom 
ocu, a taj novac on ne će nikada do- 
biti natrag.« 

Razlika medu cigarama. Gospodin 
nadzornik puši samo cigare. Onomad 
došao on u jednu varošicu, koja ne 
broji više od sedam stotina stanov- 
nika. Ali varošica pa varošica. Ušao 
gospodin nadzornik u jedan dućan i 
traži neke bolje vrsti cigara. Trgo- 
vac izvuče jednu, odgrize joj vršak i 
pruži je nadzorniku, koji samo u 
čudu gleda, šta to trgovac radi. A 
onda ga upita: 

»Zar vi to svakom kupcu odgri- 
zate ovako vrške od cigara?« 

»O ne, to činim samo kod bolje 
vrste cigara,« odgovori trgovac. 
»Jeftinije cigare turim kupcu u zube 
i udarim ga pesnicom po glavi, pa 
tako on sam odgrize vršak!« 

Kuda spadaju uši? »Mama, spadaju 
li uši k licu ili k vratu?« 

»A zašto ti to, drago dijete, hoćeš 
da znaš?« 

»Ti si Justi rekla, neka mi opere 
lice, ali ona mi pere i uši!« 

Voda. »Ivice, iz čega se sastoji 
voda?« pita učitelj u školi. 

»Iz kapljici.« 

»A kapljice?« 

»Iz vode,« odgovara mali mudrac. 

Jastrijeb i golub. Učitelj: »Evo, 
gledaj, Miško, tu su na slici nasli- 
kani jastrijeb i golub. Reci mi, koje 
je jastrijeb.« 

»Onaj kraj goluba, gospodine uči- 
telju!« 


Slika desno: RIBOLOV S PATKAMA U KINI 
Kinezi su izmislili neobičan način ribolova. Ribar se vozi u svom čamcu po rijeci 
držeći u ruci uzicu, na kojoj je privezana patka. Kad patka uhvati ribu, ribar joj je 
otme iz kljuna. Patka ima prsten o vratu koji priječi, da ne može ribu progutati, a da 
ipak ne smeta dihanju. Fotografija je od jednog katoličkog misionara iz Kaifeng-a, u 
provinciji Hounan. Foto Fides 



& vam. ftopta/d-? 


1. Od čega se prave biljne masti, 
što ih u trgovini prodaju pod ime- 
nom »Kunerol« i »Ceres«? 

2. U koje je vrijeme bila Poljska 
u personalnoj uniji s Ugarskom i 
Hrvatskom? 

3. U kojem se jeziku poučavalo o 
brodarstvu na pomorskoj školi u 
Hamburgu sve do 1839 godine? 

4. Otkada se engleski nasljednik 
prijestolja zove »uelski princ«? 


ODGOVORI IZ PROŠLOG BROJA 

1. Pravi se Japan zove japanski 
službeno Naichi (čitaj Naiči). U pra- 
vome Japanu živi 64,447.724 stanovni- 
nika. Može se reći okruglo do 65 mi- 
lijuna. Sve Japansko carstvo ima do 
90 i pol milijuna stanovnika. Pored 
toga je pod japanskom vlasti na azij- 
skome kopnu Kantonsku (čitaj: Kan- 
tošu) ili Kwantung, gdje stanuje više 
od 1 milijun i 300.000 stanovnika. Da- 
lje su Japanci dobili poslije svjetsko- 
ga rata u Tihome Oceanu neke oto- 
ke, kojima su prije vladali Nijemci. 
To se područje službeno zove Nanyo. 
Ondje živi do 70.000 ljudi. 

2. U republici su Finskoj 31. pro- 
sinca 1930. godine nabrojili 221.460 
ljudi, kojima je švedski jezik mate- 
rinski. 

3. Francuzi su otokom Korsikom 
zavladali 1768. godine. 

4. Dijabaz je tvrd gust tamnoze- 
len kamen. Pripada među izlivno 
eruptivno kamenje. Kad kažemo erup- 
tivno kamenje, mislimo takvo kame- 
nje, koje je nastalo izravno od ma- 
gme. Magma je rastopljena žarka 
materija usred zemlje. Dijabaz je iz- 
livni eruptivni kamen. To znači, da 
je dijabaz nastao tako, da se magma 
izlila kroz drugu vrstu kamena na 
površinu zemlje. 

Dijabaza ima u Hrvatskome Zagor- 
ju. Blizu Krapine pri cesti, koja vodi 
od Krapine do sela Đurmanca, kopaju 
dijabaz iz gore Brezovice. Ondje se 
magma izlila kroz vapnenac. Ako se 
dijabazom nasipava cesta, bude tlo 
jako tvrdo. Takvu cestu ne treba na- 
sipavati svaki čas, ali ima dijabaz zlu 
stranu, da se na takvoj cesti kola i 
automobili jako drmaju. J. Z. 


POKUĆTVO 

Kupujte dobro i jeftino sa skladi- 
šta: Stavko Hene, Zagreb. 
Vlaška ul. 70b (Nadbiskupska 
palača). Izrada i po narudžbi. Van 
Zagreba dostava autom bez tro- 
škova pakovanja. 


TORBICE 

Fuzy-Kov6ezi 

u svim veličinama 

TORBE Zl SPISE (tlTENTlft), HOVtiiBKE. TORBICE 
za dame I sve vrsti kožnate robe 
Sada : 

Nova zgrada Zaklade, 

ugao Hice i baruna Jelačića. 



Rebus. Širite dabre romane! 
Metamorfoza. 1 . Dinar Dinara. 
2. Mar — Mara. 3. Vod — Voda* 
4. Li — Lia. 5, Par — Para. 6. Sav 
— Sava. 7. Kan — Kdila. & Nad — 
Nada. 9. Zar — Žara. 10. Kret — 1 
Kretd, 11. Kant — Kanta. 12. Kat — 
Kata. 


Ivica t28 /TJ> rt •ucAta 

f^%kuctoo> 

IttCA T7B -telefon 62*9 IUCAf2* 



Zoro-aga. najstariji čovjek na svi- 
jetu, umro je u starosti od 160 go- 
dina. Neka je imao i samih 120, i to 
je dosta! Na njegovoj Ijesini prona- 
đeno je, da je imao tri bubrega! 
Ogromna je važnost bubrega za zdra- 
vlje i dobar osjećaj, jer se preko njih 
izlučuju otrovi i razni produkti unu- 
trašnje izmjene. Kada obole bubrezi, 
obično oboli poslije koji drugi organ 
(srce!) radi neizlučenih otrova, koji 
pomalo truju te organe. — Bubrezi 
su rešeto za zdravlje! Što je balzam 
za rane, to je RADENSKA za čišćenje 
krvi i bubrege! Radi toga zdrav i do- 
bar osjećaj kod onih, koji redo- 
vito piju čuvenu RADENSKU, našu 
najbogatiju mineralnu vodu po razno- 
likosti sastavina, taj prirodni balzam 
za bubrege i krv! — Besplatne cje- 
nike i sve upute daje: Kupalište Sla- 
tina Radenci. 



PRED CRKVOM U ŠESTINAMA KRAJ ZAGREBA 
Lijevo : OBITELJ STIPE JELAČIĆA IZ DRNIŠA 


Desno : M< >M A K V NARODNOJ NOŠNJI 17 HRTKOVACA 


Zagonetne riječi 

Dobro sastavljeno (upotrebljujući sva 
slova) daje rečenicu, koju moramo 
svi imati na umu, i prema njoj se 
ravnatL 


Logog<if 

Mijenjaj redom prvo slovo. 
Svaki put će značit novo. 

Životinja jesam mala, 

Što u polju činim kvara. 



Brojčanica 


11 

1 

16 

0 

Muško ime 

2 

16 

9 

11 

Na moru 

16 

5 

17 

6 

Rijeka u Aziji 

8 

7 

13 

16 

Dio tijela 

12 

11 

10 

5 

Otok u Egejskom 

Narodnost 

Talijanski grad u 
Dalmaciji. 

Kad pročitaš 

slova, koja se nalaze 


u prvom stupcu, odozgo prema dolje, 
dobit ćeš ime jednog romana. 


Mjesto jesam puno cvijeća, 

Gdje se lijepo svak osjeća. 

Životinje ime jesam pako, 

Po nogama poznat ćeš je lako. 




ISPADANJE 
KOSE 

bolesti kose, tje- 
mena, rhuti, svrbez 
itd. nestaju sigurno 
i brzo. Kosa opet 
poraste, korjen kose 
ojača upotrebom 

BILJEVNE 
ISCRP1NE 
KOPRIVA 

Cij e n a 1 b oči ci 
Din 20*— Proizvađa 

i stavlja u promet stara, god. 1599. osno- 
vana KAPTOLSKA LJEKARNA SV. 
MAR JE, Zagreb, Dolac kraj Tržnice, 

I . 1 _ _ 2 1 . 171 av D li A 


ilustrovani tjednik „ Obitelj “ izlazi svi.ke nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed. 
Rukopisi se ne vraćaju . M Obltelj* izdaje Konzorcij Kuća Dobre Štampe. Za izdavača t uredništvo odgovara Dr Josip Andrić, glavni urednik , Obitelji * 
Zagreb, Trenkova t. Adresa uredništva i uprave , Obitelji* : Zagreb , Trg Kralja Tomislava 21. Telefon o4-17. ček. rač . pošt. šted. br. 33.536. 
m Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, zagreb. Deželićeva ul. 2. 





SVJETSKE 

ZANIMLJIVOSTI 


NACRT AERODROMA, KOJI BI SE U BUDUĆNOSTI 
IMAO PODIGNUTI IZNAD KUĆA RAZNIH VELEGRADA 
ZBOG JEDNOSTAVNIJEG I LAKŠEG PROMETA 


NOVA CRKVA U BFRLINU, 
SAGRAĐENA PO NACRTU 
ARHITEKTA H OG ERA U P< »SVE 
ORIOINAI NOM MODERNOM 
STILU 


V AMERIČKIM K\7ALiŠTIMA 
M NO GO PRAKTIČNIJE 

V POTRIBLJ A V AJU D LE- 
K O ZORE NEGO KOD NAS, 
JER IH ZNAI U UDESITI 
KAO DA SU IM NAOĆARI 


Gore: JURAJ BURI 'ZUM1- 
TELJ JAPANSKIH GUSALA- 
S IEI NOM ŽICOM PRIGO- 
DOM JEDNOG KONCERTA 
NA RADIOSTANICI 


Gore: NAJMANJA PODMORNICA NA 
SVIJETU 

U sredini se na njoj nalazi njezin izumitelj 
i glasoviti oceanograf W. Beeke 



Lijevo: OGROMNI T F LE r 
SKOP NEDAVNO POSTAV- 
LJEN U ZVJEZDARNICI 
GREENVICH KOD LONDONA 
Učenjak Davidson ispituje 
njime nebeska tjelesa 


Desno: NAJVEĆI STROJ 
ZA MRVLJENJE K ^MENJA 
NA SVIJETU 






